«Είδα έναν άγνωστο 40αρη να κρατάει από το χέρι την κόρη μου και να φεύγει μαζί της» - LINE LIFE\nΜερικά όμως λεπτά αργότερα, δεν μπόρεσα να αντισταθώ στην ανάγκη να την τσεκάρω ξανά. Την έψαξα μέσα στον τεράστιο χώρο, αλλά δεν μπορούσα να την βρώ. Έψαξα μέσα σε κάθε κατασκευή, σε κάθε χώρο που θα μπορούσε να έχει μπεί, και προσπαθούσα να την αναγνωρίσω χωρίς όμως επιτυχία. Και τότε την ειδα.\nΠροηγούμενο άρθροJonathan Galindo: Ποιος είναι ο «Γκούφι» που παρασέρνει παιδιά στον θάνατο μέσω Ίντερνετ. Μεγάλη προσοχή


Βαλαβάνη: «Καλύπτουν τα 2 δισ. οι αιτήσεις των πρώτων 11 ημερών» | Athens Voice\n29.04.2015 | 20:33\nΒαλαβάνη: «Καλύπτουν τα 2 δισ. οι αιτήσεις των πρώτων 11 ημερών»\nΗ αντιπολίτευση καταγγέλλει ότι «χαρίζονται πρόστιμα» με τη ρύθμιση των 100 δόσεων\nΈως και 355.000 οφειλέτες με συνβεβαιωμένους πρόσθετους φόρους αφορά η Πράξη Νομοθετικού Περιεχομένου για την ρύθμιση των 100 δόσεων, όπως τόνισε η αναπληρωτής υπουργός Οικονομικών Νάντια Βαλαβάνη μιλώντας στη Βουλή σε κοινή συνεδρίαση των Επιτροπών Οικονομικών Υποθέσεων και Παραγωγής και Εμπορίου. Οι Επιτροπές αποφάσισαν να κυρώσουν κατά πλειοψηφία την ΠΝΠ που αφορά εκτός από τις ληξιπρόθεσμες οφειλές και την Ελληνική Βιομηχανία Ζάχαρης.\nΑπό 355.000 οφειλέτες οι 306.000 είναι φυσικά πρόσωπα και 49.000 είναι νομικά πρόσωπα. Το σύνολο των οφειλών στους οποίους υπάρχουν συνβεβαιωμένοι πρόσθετοι φόροι στα 77 δισ. των συνολικών ληξιπρόθεσμων, είναι 19,5 δισ. και αυτά τα 19,5 δισ. συμπεριλαμβάνουν 11 δισ. πρόσθετων φόρων. Συνολικά, οι πρόσθετοι φόροι ανέρχονται στο 59%.\nΣύμφωνα με τα στοιχεία που έδωσε η Ν. Βαλαβάνη συνβεβαιωμένοι πρόσθετοι φόροι είναι:\n•\tστις οφειλές έως 5.000 ευρώ, το 19%.\n•\tστις οφειλές έως 100.000 ευρώ, το 48,5%.\n•\tστις οφειλές πάνω από 100.000 ευρώ, το 50%.\nΟ εισηγητής της Ν.Δ. Κωστής Χατζηδάκης κατήγγειλε ότι με την ΠΝΠ «χαρίζονται πρόστιμα». «Δεν διαγράφονται πρόστιμα, αλλά συμβεβαιωμένοι με την αρχική οφειλή πρόσθετοι φόροι, κατά ποσοστό ανάλογα με τον αριθμό των δόσεων ρύθμισης, που επιλέγει ο οφειλέτης», απάντησε η Ν. Βαλαβάνη σημειώνοντας ότι στόχος των 100 δόσεων ήταν να ελαφρυνθούν συνολικά 3,7 εκατ. οφειλέτες.\nΜάλιστα η αναπληρωτής υπουργός διευκρίνισε ότι «μέχρι και εγώ κόντευα να πειστώ ότι διευκολύνουμε λαθρέμπορους, αφού δεν γνωρίζω φορολογικό δίκαιο και το μαθαίνω τώρα με το ίδιο δύσκολο τρόπο και έλεγα, ότι μπορεί να μην έχω καταλάβει τι ακριβώς κόβουν». Έθεσε το ερώτημα σε σύσκεψη 60 διευθυντών τελωνείων: «μου απάντησαν όλοι «όχι». Κατηγορηματικό όχι».\nΟ εισηγητής του ΚΚΕ Νίκος Καραθανασόπουλος είπε ότι υπήρξε «καραμπινάτη μεθόδευση», ενώ παρόμοια θέση έλαβε και ο Εισηγητής του ΠΑΣΟΚ Γιάννης Κουτσούκος.\n«Τους ευχαριστώ, γιατί έχω την τιμή να είμαι το πρώτο μέλος της Κυβέρνησης που, ουσιαστικά, κατηγορούμαι για σκανδαλώδη ρύθμιση και για καραμπινάτη μεθόδευση, προκειμένου να περάσει αυτή η σκανδαλώδης ρύθμιση», σχολίασε η Ν. Βαλαβάνη. Στη συνέχεια εξήγησε γιατί κατέθεσε την ΠΝΠ παραδέχθηκε ότι «δεν είχε συνειδητοποιήσει ότι δεν θα διέγραφαν τις προσαυξήσεις εκπρόθεσμης καταβολής φόρων που έχουν προκύψει από φορολογικούς ελέγχους, καθώς τις θεωρούν πρόστιμα συμβεβαιωθέντα και τις έχουν κεφαλαιοποιήσει. Επειδή όμως δεν υπήρχε στη Βουλή νομοσχέδιο και δεν μπορούσε να εκδοθεί ΠΟΛ, επελέχθη η ΠΝΠ. Δεν φταίει κανένας άλλος, εκτός από το ότι εγώ μαθαίνω φορολογικό δίκαιο με το δύσκολο τρόπο, εν πάση περιπτώσει - γιατί το μαθησιακό μου επίπεδο και οι σπουδές μου είναι ότι είμαι οικονομολόγος μικροοικονομίας και δεν έχουν καμία σχέση. Εγώ, ούτε τη φορολογική μου δήλωση δεν έκανα μόνη μου και τα μαθαίνω όλα τώρα με τον πιο δύσκολο τρόπο, δηλαδή με βάση τη φορολογική πρακτική και τη φορολογική νομοθέτηση», είπε χαρακτηριστικά η αναπληρωτής υπουργός.\nΤέλος η αναπληρωτής υπουργός αποκάλυψε ότι τα 2 δισ. καλύπτουν οι 240.000 αιτήσεις που κατατέθηκαν μέσα σε 11 μέρες για τις 100 δόσεις. «Όλες μαζί οι προηγούμενες ρυθμίσεις συμπεριλαμβανομένης και του τετράμηνου του 2014 τις ρύθμισης για τις 100 δόσεις, συμπεριέλαβαν 2,2 δις και εδώ στις πρώτες δέκα μέρες είμαστε ήδη στο 1,9 δισ.», είπε η Ν. Βαλαβάνη.


Δέσποινα Μοίρου: «Νομίζω πως έως τώρα πραγματοποιώ όνειρα των άλλων...!»\nΑρχική / Κοινωνικά / Συνεντεύξεις / Δέσποινα Μοίρου: «Νομίζω πως έως τώρα πραγματοποιώ όνειρα των άλλων…!»\nNancy Avramopoulou 22 Αυγούστου 2019\tΣυνεντεύξεις Αφήστε ένα σχόλιο\n«Μετά από πολλή προσωπική δουλειά και πολλές ακροάσεις. Ετοιμάζω και διαλέγω μόνη τους χαρακτήρες που παίζω στη σκηνή, όπως επίσης και τους μονολόγους, τους οποίους γράφω εγώ. Η αίσθηση του χιούμορ μου και η πένα μου με έχουν κάνει και παίζω σε ιστορικά πια comedy clubs, όπως το “ComedyStore” ή το “Laugh Factory”. Επίσης η τελειομανία μου, σε συνδυασμό με την εργασιομανία μου, τους κάνει να με εμπιστεύονται, ξέρουν ότι θα πάω στο γύρισμα έτοιμη! Πολλοί σκηνοθέτες με φωνάζουν σε ταινίες επειδή με βλέπουν στη σκηνή, όπως συνέβη και με τους Pink Floyd. Έτσι έχω κλείσει τρεις μεγάλες δουλειές φέτος. Προσωπικά λατρεύω τον αυτοσχεδιασμό και κάνω συνεχή μαθήματα υποκριτικής. Στο τέλος, το κοινό αναγνωρίζει το όποιο ταλέντο μου και με επιβραβεύει με ανάλογα βραβεία».\nΕτικέτεςnancysblog βραβεία Δέσποινα Μοίρου καλύτερη κωμική ηθοποιός 2019 κωμική ηθοποιός Χόλιγουντ\nΠροηγούμενο Προσλήψεις αναπληρωτών εκπαιδευτικών στα σχολεία\nΕπόμενο Κυτταρίτιδα: Πώς να φτιάξετε το scrub που την εξαφανίζει\nΗ Θεώνη Καράμπαλη είναι μια πιστοποιημένη θεραπευτήρια με όραμα να κάνει το κόσμο καλύτερο, ξεκινώντας …


Posted on 4 Μαρτίου, 2020 by digitalnet\nDAHUA ASI1201A-D Access control Εγκατάσταση και ρύθμιση βήμα προς βήμα\nDAHUA ASI1201A-D Eγκατάσταση\n1. Τοποθετούμε αρχικά το Access ανοίγοντας μία τρύπα στο σημείο στερέωσης για να περάσουν από μέσα όλα τα καλώδια\n2.. Συνδέστε την καλωδίωση ανάλογα με τις εισόδους και τις εξόδους που θέλετε να ρυθμίσετε, Εδώ θα συνδέσουμε ένα απλό LED που απενεργοποιείται από την τροφοδοσία 12V. Επίσης, θα συνδέσουμε ένα κουμπί εξόδου πόρτας. Πρώτα συνδέστε το θετικό καλώδιο τροφοδοσίας ισχύος 12v, στο COM και το 12V και το αρνητικό καλώδιο στο GND. Στη συνέχεια, συνδέστε την πλεξούδα στην κάτω δεξιά υποδοχή.\n3 Το κουμπί εξόδου πόρτας συνδέεται σε σειρά με το μοβ καλώδιο ώθησης, στο κύκλωμα ώθησης και πίσω στην γείωση (GND). Η λυχνία LED (ή το ρελέ ξεκλειδώματος) συνδέεται μέσω του πράσινου καλωδίου NO και στη συνέχεια συνδέεται πίσω στο κίτρινο καλώδιο GND. Στη συνέχεια, συνδέουμε την πλεξούδα στην κάτω αριστερή υποδοχή.\n4. Τραβήξτε τώρα τον ελεγκτή πρόσβασης προς τα κάτω στο στήριγμα και χρησιμοποιήστε τις δύο παρεχόμενες βίδες για να το στερεώσετε στη θέση του.\n5. Αφού ενεργοποιήσετε το ASI1201A-D, πατήστε το κουμπί # στην κάτω δεξιά γωνία του αριθμητικού πληκτρολογίου για να συνδεθείτε στο λογαριασμό διαχειριστή. Ο προεπιλεγμένος κωδικός πρόσβασης είναι το 88888888 Στη συνέχεια, πατήστε ξανά το κουμπί #.\n6. Παταμε παλι το κουμπι # γιά να προσθέσουμε ένα χρήστη\n7. Πατάμε πάλι # γιά να προσθέσουμε χρήστη\n8. Πατάμε πάλι # για να ρυθμίσουμε νέα κάρτα.\n9. Πατάμε πάλι # γιά να προσθέσουμε μία κάρτα\n10. Πατάμε # γιά να επιλέξουμε normal λογαριασμό\n11.Εισαγάγετε το αναγνωριστικό κάρτας είτε με σάρωση της κάρτας για αυτόματη εισαγωγή, είτε με μη αυτόματο τρόπο εισαγάγετε τα γράμματα και τους αριθμούς. Για να εισαγάγετε γράμματα πρέπει να πατήσετε και να κρατήσετε πατημένο το αντίστοιχο πλήκτρο (1-a, 2-b, 3-c, 4-d, 5-e, 6-f). Εναλλακτικά, ένα εργαλείο σάρωσης NFC ή μια εφαρμογή τηλεφώνου, όπως εργαλεία NFC, μπορεί να λάβει απομακρυσμένα τον σειριακό αριθμό της κάρτας. Μόλις εισαχθεί, πατήστε το κουμπί #.\n12. Επιλέξτε # για να δηλώσετε νέο κωδικό πρόσβασης\n13.Επιλέγουμε κωδικό και πατάμε # γιά να προχωρήσουμε\n14. Για να ορίσετε ένα χρονικό διάστημα όταν τα διαπιστευτήρια είναι έγκυρα πατήστε #, θα πρέπει να ρυθμίσετε εκ των προτέρων τα προφίλ T-Section ή να χρησιμοποιήσετε την προεπιλογή του 0.\n15. Στη συνέχεια, ορίστε μια DeadLine, αυτή είναι η χρονική στιγμή λήξης των διαπιστευτηρίων του χρήστη, πατήστε # για να συνεχίσετε. Ρυθμίστε το μέγιστο χρόνο έτσι ώστε η κάρτα να μην λήξει, πατήστε # για να συνεχίσετε.\n16. Πατήστε # για αποθήκευση.\n17. Ελέγξτε το κουμπί εξόδου πόρτας, την κάρτα RFID και τον κωδικό πρόσβασης για να βεβαιωθείτε ότι τα διαπιστευτήρια σας αποθηκεύτηκαν επιτυχώς.\nΠαράδειγμα εγκατάστασης DAHUA ASI1201A-D


Bunny bebe πάνα χασέ 90 x 90 ζωάκια μέντα καρό | maternity - Τσιρώνης Βρεφικά\nΑρχική / shop / Λευκά είδη / Bunny bebe πάνα χασέ 90 x 90 ζωάκια μέντα καρό\nBunny bebe πάνα χασέ 90 x 90 ζωάκια μέντα καρό\nΚωδικός προϊόντος: LA-0775-Zoakia-Mint-Checkered\nBunny bebe πάνα χασέ 90 x 90 ζωάκια μέντα καρό ποσότητα\nΠάνα χασέ τετράγωνη με κέντημα. Είναι κατασκευασμένη από 100% βαμβάκι. Είναι ιδανική για χρήση το καλοκαίρι. Για το χειμώνα ενδείκνυται καλύτερα η φανελένια πάνα.\nΜπορείτε να την χρησιμοποιήσετε όταν σηκώνετε το μωράκι σας και το παίρνετε αγκαλιά αλλά επίσης και σαν κατωσέντονο στο port bebe, στο λίκνο αλλά και στο καρότσι.\nΘέλετε να βάλετε το μωράκι σας να κάτσει π.χ. στο καναπέ και φοβάστε εάν είναι καθαρά; Στρώστε την πάνα και ξαπλώστε το μωράκι σας πάνω της με ασφάλεια. 100% βαμβακερή.\nΔιάσταση: 90 x 90 cm.\nΛευκά είδη, πάνες\nΚουβέρτα Baby Star Sweet Dots πικέ με φάσα 100 x 150cm\nBaby Star Σετ προίκας Αερόστατο Πάπλωμα – Πάντα – Κουνουπιέρα\n€139.00 €110.00 Προσθήκη στο καλάθι\nΣετ κούνιας Baby Bear Πάπλωμα – Πάντα – Κουνουπιέρα Baby Star\nΧρειάζεστε ακόμη €43.50 στο καλάθι σας για δωρεάν μεταφορικά!\nΤο συνολικό ογκομετρικό βάρος από το καλάθι σας είναι 0,300 κιλά


Τον θάνατο Σπέρνει ο Ερντογάν στη Συρία : Φωτιά σε γη και ουρανό | SAHIEL - Ενημέρωση με άλλο μάτι!\nΤον θάνατο Σπέρνει ο Ερντογάν στη Συρία : Φωτιά σε γη και ουρανό\nΠερισσεύει η υποκρισία της «διεθνούς κοινότητας» απέναντι στο αιματοκύλισμα των Κούρδων. Χωρίς να υπολογίσει κανέναν ο σουλτάνος σπέρνε\nΠερισσεύει η υποκρισία της «διεθνούς κοινότητας» απέναντι στο αιματοκύλισμα των Κούρδων. Χωρίς να υπολογίσει κανέναν ο σουλτάνος σπέρνει τον όλεθρο στον κουρδικό πληθυσμό της Βόρειας Συρίας. Βόμβες, φωτιά, νεκροί. Ολοι σιωπούν. Μαζί και η Αθήνα.\nΔιαβάστε τη συνέχεια στα: tanea.gr\nSAHIEL - Ενημέρωση με άλλο μάτι!: Τον θάνατο Σπέρνει ο Ερντογάν στη Συρία : Φωτιά σε γη και ουρανό


Κίνα Προμηθευτής Μικρών Τρακτέρ, Συμπαγείς Τρακτέρ, Τρακτέρ\nΠεριγραφή:Μικρά Τρακτέρ,Συμπαγείς Τρακτέρ,Τρακτέρ χρησιμότητας,,,\nΜικρά Τρακτέρ,Συμπαγείς Τρακτέρ,Τρακτέρ χρησιμότητας,,,\nΣπίτι > Προϊόντα > Τρακτέρ > 28 Τράκτερ\nΚατηγορία προϊόντος της 28 Τράκτερ, είμαστε εξειδικευμένο κατασκευαστές από την Κίνα, Μικρά Τρακτέρ, Συμπαγείς Τρακτέρ προμηθευτών / εργοστάσιο, χονδρική υψηλής ποιότητας προϊόντα της Τρακτέρ χρησιμότητας Ε & Α και την κατασκευή, έχουμε την τέλεια εξυπηρέτηση μετά την πώληση και τεχνική υποστήριξη. Προσβλέπω στη συνεργασία σας!\nΑρ. μοντέλου : ZH-284-3\nΑρ. μοντέλου : ZH-284-2\nΑρ. μοντέλου : ZH-284-1\nΑρ. μοντέλου : ZH-284-5\nΑρ. μοντέλου : ZH-284-4\nΑρ. μοντέλου : ZH-280-3\nΑρ. μοντέλου : ZH-280-2\nΑρ. μοντέλου : ZH-280-1\nΑρ. μοντέλου : zh-0500\nΑρ. μοντέλου : ZH-280\nΚίνα 28 Τράκτερ Προμηθευτές\nΜικρά τρακτέρ seriese - 28HP τρακτέρ, το μεγαλύτερο, η διαφορά μεταξύ των 20hp και 28HP είναι η ισχύς του κινητήρα, λόγω του κινητήρα διαφορετικά, υποπλαίσιο έχει μια μικρή αλλαγή. Αυτό το είδος τρακτέρ κατάλληλο για μικρές συλλογικές εκμεταλλεύσεις, Είναι 2 τροχούς. Εύκολο για έλεγχο και συντήρηση και εξοικονομεί κόστος.\nΤεχνικές παράμετροι του ελκυστήρα:\nΜικρά Τρακτέρ , Συμπαγείς Τρακτέρ , Τρακτέρ χρησιμότητας


Νίκος Βέρτης Live Tour 10 χρόνια - Κυκλοφορεί τώρα σε κασετίνα με DVD και διπλό CD! | Hit Channel\nΝίκος Βέρτης Live Tour 10 χρόνια – Κυκλοφορεί τώρα σε κασετίνα με DVD και διπλό CD!\nLive διπλό CD & DVD σε πολυτελή κασετίνα. Περιέχει την ακυκλοφόρητη επιτυχία «Δεν Πάει Να Λέει»!\nΗ πολυτελής κασετίνα «Νίκος Βέρτης Live Tour 10 χρόνια» είναι μια έκδοση που περιλαμβάνει διπλό live CD και live DVD με ΟΛΕΣ τις δημοφιλείς επιτυχίες του τραγουδιστή, σε άψογο ήχο και εικόνα, από το περσινές sold-out φαντασμαγορικές συναυλίες, που μάγεψαν χιλιάδες κόσμου σε όλη τη χώρα. Μια ανεπανάληπτη μουσική παραγωγή που δεν έχει ξαναγίνει στην Ελλάδα!\nΝίκος Βέρτης Live Tour 10 χρόνια DVD cover


Επεμβάσεις Θυρεοειδούς - Χειρουργός ΩΡΛ Δρ Ιωσήφ Βιτάλ\nΟι επεμβάσεις θυρεοειδούς στοχεύουν στη θεραπεία των παθήσεων του θυρεοειδούς αδένα και των παραθυρεοειδών.\nΟι επεμβάσεις θυρεοειδούς πρέπει να διενεργούνται από εξειδικευμένους και έμπειρους χειρουργούς ενδοκρινών αδένων κεφαλής και τραχήλου γιατί στην περιοχή διέρχονται πολύ σημαντικές ανατομικές δομές, όπως νεύρα και μείζονα αγγεία – λεμφαγγεία.\nΟ χειρουργός Ωτοριναλαρυγγολόγος Δρ. Ιωσήφ Βιτάλ είναι εξειδικευμένος στη χειρουργική ενδοκρινών αδένων και πραγματοποιεί με απόλυτη ασφάλεια και επιτυχία δύσκολες επεμβάσεις θυρεοειδούς.\nΜερική ή ολική θυρεοειδεκτομή\nΜερική ή ολική θυρεοειδεκτομή είναι η χειρουργική επέμβαση αφαίρεσης του θυρεοειδούς αδένα. Στη μερική θυρεοειδεκτομή πραγματοποιείται αφαίρεση του μισού αδένα (αριστερού ή δεξιού), ενώ στην ολική θυρεοειδεκτομή αφαιρείται όλος ο αδένας.\nΗ μερική ή ολική θυρεοειδεκτομή είναι μια κλασική επέμβαση που πραγματοποιείται για πολλές παθήσεις του θυρεοειδούς αδένα. Οι παθήσεις του θυρεοειδούς αδένα μπορεί να είναι ανατομικές και να έχουν σχέση με το μέγεθος, τη σύσταση και τις τοπικές διογκώσεις του οργάνου ή λειτουργικές (υπερθυρεοειδισμός ή υποθυρεοειδισμός).\nΗ μερική ή ολική θυρεοειδεκτομή αποτελεί τη χειρουργική θεραπεία για τους όζους και τα αδενώματα του θυρεοειδούς, τη βρογχοκήλη, τον καρκίνο του θυρεοειδούς, καθώς και κάποιες περιπτώσεις υπερθυρεοειδισμού(νόσο του Graves).\nΗ διάγνωση των παθήσεων του θυρεοειδούς αδένα γίνεται με υπερηχογράφημα και αιματολογική εξέταση, όπου μετρώνται τα επίπεδα των ορμονών FΤ3, FΤ4, ΤSH. Επίσης, με το σπινθηρογράφημα θα διερευνηθεί εάν ο όζος είναι θερμός, δηλαδή επηρεάζει την παραγωγή των ορμονών, ή ψυχρός. Επιπλέον, διενεργείται παρακέντηση με λεπτή βελόνα(FNA) και βιοψία σε περίπτωση που υπάρξει υποψία για κακοήθεια όζου στον θυρεοειδή.\nΗ μερική ή ολική θυρεοειδεκτομή πρέπει να εκτελείται από χειρουργό Ωτορινολαρυγγολόγο με εξειδίκευση στη χειρουργική ενδοκρινών αδένων κεφαλής και τραχήλου, καθώς είναι μία δύσκολη και λεπτή επέμβαση λόγω της θέσης του θυρεοειδούς κοντά σε αγγεία, νεύρα και αδένες, που δεν πρέπει να τραυματιστούν.\nΣτη μερική θυρεοειδεκτομή σήμερα γίνεται ουσιαστικά ημίθυρεοειδεκτομή, όπου αφαιρείται ο μισός αδένας, είτε από τη δεξιά πλευρά, είτε από την αριστερή.\nΗ ολική θυρεοειδεκτομή πραγματοποιείται σε βρογχοκήλεις μεγάλου μεγέθους, στην πολυοζώδη βρογχοκήλη, στην τοξική βρογχοκήλη, σε όζους που αυξάνονται και όταν υπάρχει υποψία καρκίνου.\nΗ μερική ή ολική θυρεοειδεκτομή πραγματοποιείται με γενική αναισθησία. Ο χειρουργός πραγματοποιεί μία τομή λίγων εκατοστών στο κατώτερο σημείο του τραχήλου σε σημείο, που θα κρύβεται από τις φυσικές πτυχώσεις του λαιμού. Η αφαίρεση τμήματος ή ολόκληρου του θυρεοειδούς αδένα γίνεται διασφαλίζοντας την αιμόσταση των αιμοφόρων αγγείων με συνεχή παρακολούθηση των λαρυγγικών νεύρων και των παραθυρεοειδών αδένων.\nΣε περιπτώσεις που υπάρχει καρκίνος θυρεοειδούς θα πραγματοποιηθεί ταυτόχρονα και λεμφαδενικός καθαρισμός.\nΗ θυρεοειδεκτομή διαρκεί περίπου δύο ώρες, ενώ ο ασθενής δεν χρειάζεται να νοσηλευτεί περισσότερο από μία ημέρα. Αναρρώνει πολύ γρήγορα και επιστρέφει κατευθείαν στις καθημερινές δραστηριότητές του.\nΟ ασθενής θα πρέπει να λαμβάνει εφ’ όρου ζωής θυρεοειδική ορμόνη σε χάπι από το στόμα.\nΟι επιπλοκές της επέμβασης, όπως αιμορραγία, βράγχος φωνής ή υπασβεστιαιμία εκμηδενίζονται όταν η θυρεοειδεκτομή γίνεται από εξειδικευμένο χειρουργό Ωτορινολαρυγγολόγο.\nΟ λεμφαδενικός καθαρισμός πραγματοποιείται όταν τα καρκινικά κύτταρα του κακοήθους όγκου θυρεοειδούς έχουν προσβάλλει τους γειτονικούς λεμφαδένες.\nΟ χειρουργός Ωτορινολαρυγγολόγος μπορεί να διαγνώσει το πρόβλημα στους λεμφαδένες κατά την εξέταση του ασθενή μετά από ψηλάφηση όγκων στον τράχηλο ή σε απεικονιστική εξέταση με εξειδικευμένο υπερηχογράφημα, αξονική ή μαγνητική τομογραφία. Εφόσον, υπάρχει υποψία κακοήθειας γίνεται παρακέντηση με λεπτή βελόνη (FNA) και βιοψία.\nΠολλές φορές, ωστόσο, οι μεταστατικοί λεμφαδένες εντοπίζονται στη διάρκεια της θυρεοειδεκτομής. Ο Ωτορινολαρυγγολόγος με εξειδίκευση στη χειρουργική ενδοκρινών αδένων έχει την εμπειρία να αναγνωρίσει τους ύποπτους λεμφαδένες και να προχωρήσει παράλληλα με τη θυρεοειδεκτομή στον λεμφαδενικό καθαρισμό.\nΟ λεμφαδενικός καθαρισμός μπορεί να πραγματοποιηθεί στο κεντρικό τραχηλικό διαμέρισμα για την αφαίρεση των λεμφαδένων που βρίσκονται δεξιά και αριστερά του θυρεοειδούς και της τραχείας ή να επεκταθεί στα πλάγια τραχηλικά διαμερίσματα για την αφαίρεση λεμφαδένων στο πλάγιο μέρος του λαιμού. Πρόκειται για μία εγχείρηση που παρουσιάζει μεγάλο βαθμό δυσκολίας και απαιτεί υψηλή ακρίβεια στους χειρισμούς από τον χειρουργό Ωτορινολαρυγγολόγο.\nΗ αφαίρεση των λεμφαδένων μαζί με τον περιβάλλοντα κυτταρολιπώδη ιστό θα πρέπει να είναι ριζική. Παράλληλα, πρέπει να διασφαλιστούν από κακώσεις τα λαρυγγικά νεύρα, οι παραθυρεοειδείς αδένες και κρίσιμα νεύρα και αρτηρίες στην περιοχή του τραχήλου.\nΣτον πλάγιο τραχηλικό λεμφαδενικό καθαρισμό η τομή είναι πολύ μεγαλύτερη από εκείνη που πραγματοποιείται για τον κεντρικό τραχηλικό καθαρισμό. Ωστόσο, το αισθητικό αποτέλεσμα είναι και πάλι άριστο.\nΗ νοσηλεία του ασθενούς διαρκεί συνήθως μία ημέρα και η επιστροφή στις καθημερινές δραστηριότητες γίνεται γρήγορα.\nΟ λεμφαδενικός καθαρισμός, όπως και η θυρεοειδεκτομή όταν εκτελείται από εξειδικευμένο Ωτορινολαρυγγολόγο χειρουργό ενδοκρινών αδένων είναι ασφαλής, ελαχιστοποιεί το ενδεχόμενο επιπλοκών και επιτυγχάνει καλή πρόγνωση για τον ασθενή.\nΕπεμβάσεις Θυρεοειδούς: Αφαίρεση αδενώματος παραθυρεοειδών αδένων\nΗ αφαίρεση αδενώματος παραθυρεοειδών αδένων αποτελεί τη μοναδική θεραπεία για το αδένωμα παραθυρεοειδούς αδένα, όπως ονομάζεται ο καλοήθης όγκος που εμφανίζεται συνήθως σε ένα ή λιγότερα συχνά σε περισσότερους από τους τέσσερις παραθυρεοειδείς αδένες.\nΤο αδένωμα παραθυρεοειδούς αδένα αποτελεί τη βασική αιτία υπερπαραγωγής της παραθυρεοειδικής ορμόνης και του ασβεστίου στο αίμα. Η πάθηση αυτή ονομάζεται πρωτοπαθής υπερπαραθυρεοειδισμός και μπορεί να προκαλέσει οστεοπενία ή οστεοπόρωση, αρθρίτιδες, μυϊκή αδυναμία, πέτρες στους νεφρούς, καθώς και ψυχιατρικά προβλήματα.\nΟ δευτεροπαθής υπερπαραθυρεοειδισμός προσβάλλει και τους τέσσερις παραθυρεοειδείς αδένες και εμφανίζεται σε ανθρώπους με χρόνια νεφρική ανεπάρκεια.\nΗ διάγνωση της πάθησης γίνεται με αιματολογικές εξετάσεις για τη μέτρηση της παραθυρεοειδικής ορμόνης και του ασβεστίου στο αίμα. Παράλληλα, ο απεικονιστικός έλεγχος μπορεί να εντοπίσει το αδένωμα παραθυρεοειδούς αδένα.\nΗ αφαίρεση αδενώματος παραθυρεοειδών αδένων συστήνεται ακόμη και σε ασθενείς χωρίς συμπτώματα ή με ελάχιστα συμπτώματα. Όταν πραγματοποιείται από έμπειρο χειρουργό ενδοκρινών αδένων προσφέρει άμεση ίαση και άμεση βελτίωση της ποιότητας ζωής των ασθενών.\nΗ αφαίρεση αδενώματος παραθυρεοειδών αδένων γίνεται με γενική αναισθησία. Πραγματοποιείται μία μικρή τομή στην περιοχή του λαιμού, από όπου αφαιρείται ο προβληματικός παραθυρεοειδής αδένας. Παράλληλα, γίνεται διεγχειρητικός ορμονικός έλεγχος, προκειμένου να ελέγχεται κατά τη διάρκεια της επέμβασης εάν έχει αποκατασταθεί η βλάβη. Με την αφαίρεση του πάσχοντος αδενώματος, η τιμή της παραθυρεοειδικής ορμόνης πέφτει στα επιθυμητά επίπεδα, οπότε η επέμβαση ολοκληρώνεται με επιτυχία.\nΣτον δευτεροπαθή υπερπαραθυρεοειδισμό πραγματοποιείται εκτομή του 90% των παραθυρεοειδών αδένων και αυτομεταμόσχευση 50-70 γρ παραθυρεοειδικού ιστού.


Τι πιο γλυκό από ένα μωράκι μόλις λίγων ημερών;Αν και οι πρώτες μέρες στο σπίτι με το νεογέννητο είναι συναισθηματικά φορτισμένες και συνήθως με άγχος (αυτό είναι κάτι που από εμπειρία γνωρίζω καλά!), μην αφήσετε τις μέρες να περάσουν χωρίς να κάνετε μια φωτογράφιση για να κρατήσετε αυτές τις στιγμές στο πέρασμα του χρόνου και όσο το μωράκι σας μεγαλώνει.\nΗ φωτογράφιση νεογέννητου είναι σημαντικό να γίνει τις πρώτες μέρες ζωής του μικρού σας. Ιδανικά, μεταξύ 5-15 ημερών. Σε πιο ιδιαίτερες περιπτώσεις, μπορούμε να συζητήσουμε για να κάνουμε μια φωτογράφιση μέχρι και 30 ημερών. Μεγαλώνοντας το μωρό, κοιμάται όλο και λιγότερο μέσα στη μέρα και χάνει όλα εκείνα τα αντανακλαστικά που έχουν τα λεχουδάκια. Για αυτό είναι σημαντικό να κλείσετε εγκαίρως το ραντεβού σας, μόλις νιώσετε έτοιμοι για τη φωτογράφιση, ακόμα και πριν τη γέννηση του, για να το σημειώσω και να είμαι διαθέσιμη.\nΠρόκειται για πολύ ιδιαίτερη φωτογράφιση, που μπορεί να διαρκέσει ώρες, για αυτό θα συζητήσουμε κάθε λεπτομέρεια πριν εκείνη τη μέρα. Το σημαντικό είναι να θυμάστε να μου έχετε εμπιστοσύνη και ότι ποτέ δε θα έκανα κάτι στο μωρό σας, που δεν θα έκανα στα παιδιά μου. Η εμπιστοσύνη είναι το κλειδί για μια πετυχημένη φωτογράφιση νεογέννητου, όχι μόνο για να πετύχουμε όμορφες πόζες, αλλά και για να είναι το μωρό σας ήρεμο, χωρίς να ταλαιπωρηθεί, χωρίς να κουραστεί και φυσικά χωρίς να νιώσετε εσείς άγχος. Θα προτιμήσω να σταματήσω μια φωτογράφιση αν δω ότι το μωρό πιέζεται, παρά να συνεχίσω και να νιώσουμε όλοι δυσάρεστα.


Βάλτε στόχους στη ζωή σας - Ψυχολογία - Υγεία - Διατροφή - Woman-Life\nΚαι αρχίζω με τους βασικούς στόχους. Αρχικά να έχω περισσότερο ελεύθερο χρόνο για τον εαυτό μου και την οικογένεια μου. Η πολλή δουλειά τρώει τον αφέντη. Και να ήμουν και αφέντης καλά θα ήταν. Το να δουλεύεις όλη την ημέρα για πενταροδεκάρες είναι δουλεία και όχι δουλειά. Άρα καταλήγουμε στο συμπέρασμα ότι τις υπόλοιπες ώρες πρέπει να τις αφιερώνουμε σε ότι μας κάνει ευτυχισμένους και χαρούμενους, είτε αυτό είναι βόλτες με την οικογένεια και τους φίλους μας, είτε κάποιο χόμπυ.\nΣταθερή αξία στους στόχους αποτελεί το χάσιμο βάρους. Ειδικά μετά τις κραιπάλες των γιορτών, η απώλεια 5-6 κιλών είναι απαραίτητη. Πως αλλιώς θα μου χωρέσουν τα ρούχα του μπαλέτου; Αστειεύομαι. Εδώ δε μου χωράνε τα παντελόνια που αγόρασα το Νοέμβρη. Από Δευτέρα, λοιπόν, δίαιτα. Όχι δίαιτα, γιατί ακούγεται αποθαρρυντική ακόμα και σαν λέξη. Διατροφή. Να ξαναγυρίσουμε στους ρυθμούς μας. Τέρμα τα συνεχόμενα τραπέζια και η υπερκατανάλωση γλυκών. Αρχίζει η υγιεινή διατροφή με πολλά φρούτα και λαχανικά, νερό και λίγα φυτικά έλαια, κυρίως ελαιόλαδο. Που θα πάει, θα χωρέσω στο παλιό μου τζην, που με περιμένει δυο χρόνια υπομονετικά στην ντουλάπα.\nΤρίτος στόχος. Ξαναρχίζω γυμναστική. Μπορεί να μην ξαναχρησιμοποιήσω το κοστούμι της μπαλαρίνας που έχω κρατήσει ως σουβενίρ από τα ένδοξα χρόνια της νιότης που ήμουν 50 κιλά και με φώναζαν το κορίτσι-λάστιχο, αλλά δε θα το βάλω κάτω. Ποτέ δεν είναι αργά για να ασχοληθώ με τη γυμναστική. Άσε που το επιβάλλει και ο καθιστικός τρόπος ζωής μας. Όλες οι σύγχρονες έρευνες λένε ότι η κίνηση αυξάνει το προσδόκιμο ζωής και βελτιώνει την ποιότητα της καθημερινότητας μας. Τέρμα οι πόνοι σε αυχένα, μέση και γόνατα. Βάλτε την άθληση στη ζωή σας. Πηγαίνετε γυμναστήριο, χορό ή έστω μια απλή βόλτα για γρήγορο περπάτημα κάθε μέρα, μόνοι ή με παρέα. Θα δείτε πόσο θα αλλάξει η διάθεση σας και το σώμα σας. Κι αν o προϋπολογισμός σας δε σηκώνει επιπλέον έξοδα ή βρίσκετε δικαιολογία τον καιρό για να λιώσετε στον καναπέ, βάλτε δυνατά την αγαπημένη σας μουσική και αφεθείτε στο ρυθμό της. Θα διασκεδάσετε, θα εκτονωθείτε και θα γυμναστείτε ταυτόχρονα.\nΚαι έφτασα στο τέταρτο και εξίσου πολύ σημαντικό στόχο της χρονιάς. Να κόψω τα λίγα τσιγάρα που συνεχίζω να κάνω. Πόσες φορές το χρόνο δεν το έχω βάλει πείσμα να κόψω το κάπνισμα μαχαίρι; Ειδικά όταν ακούσω και κάποιο δυσάρεστο συμβάν, εκεί είναι που δίνω όλες τις βαρύγδουπες υποσχέσεις. “Τέρμα το κάπνισμα για μένα. Πάει το αποφάσισα”, και μετά από λίγο καιρό πάλι τα ίδια. Αμ, έτσι εύκολα κόβονται οι κακές συνήθειες; Θέλει υπομονή, επιμονή και συμπαράσταση για να το πετύχεις.\nΤέλος, λέω να βάλω και έναν πιο άχαρο στόχο. Ν’ ασχοληθώ λίγο περισσότερο με το σπίτι μου.\n- Να τακτοποιήσω το δωμάτιο «αποθήκη». Τα περισσότερα σπίτια δεν έχουν ένα τέτοιο δωμάτιο για τα ασιδέρωτα , τα μηχανήματα γυμναστικής που έχουν γίνει κρεμάστρες, τα παπούτσια κτλ;\n- Να φροντίσω τις γλάστρες μου και να πετάξω επιτέλους ότι έχει ξεραθεί.\n- Να τακτοποιήσω την ντουλάπα μου και να ξεχωρίσω τι μου χωράει και τι όχι. Θα μου πεις, έχεις βάλει στόχο να αδυνατίσεις, οπότε μην τα χαρίσεις ακόμα. Σωστό!\nΑς μείνει αυτό λίγο πίσω, έτσι κι αλλιώς έβαλα τόσους στόχους για φέτος, μην το παρακάνουμε. Καλή χρονιά σε όλους και βάλτε στόχους! Ίσως ο καλύτερος να είναι να ζούμε την κάθε μέρα όσο καλύτερα γίνεται, γιατί δεν ξαναγυρίζει πίσω. Και όπως έχει πει ο Γκάντι: «Αν έχω την πεποίθηση ότι μπορώ να κάνω κάτι, τότε θα αποκτήσω σίγουρα την ικανότητα να το κάνω, ακόμα κι αν αρχικά δεν το ‘έχω’».\nΚατηγορία: Ψυχολογία | Έγραψε: rondinella (28-01-2015) | Το διάβασαν: 654\nΆλλα άρθρα με θέμα ψυχολογία, ζωή:


Ευρώπη δεν είναι μόνο το ευρώ ~ Ότι Κινείται\nΕυρώπη είναι και ο Ζαν Ζακ Ρουσώ. Ο φιλόσοφος που είπε ότι οι άνθρωποι γεννιούνται ίσοι. Αυτή η ιδέα ήταν η μεγάλη επανάσταση. Αυτή είναι ακόμα. Αυτή είναι το σπουδαίο νόημα της γαλλικής επανάστασης, όχι οι καρμανιόλες. Καρμανιόλες υπήρχαν πριν, υπήρχαν και μετά, η βία δεν έχει πρωτοτυπία. Ούτε κατάφερε να χώσει την ιδέα της ισότητας στα κεφάλια, αυτά που δεν έκοψε. Είχε γεννηθεί σε μια ήπειρο που είχε θεσπισμένες τις ανισότητες ο Ρουσώ κι όσα κι αν λέμε για την άσχημη εποχή μας, αυτή την κατάσταση δεν μπορούμε ούτε να τη φανταστούμε.\nΕυρώπη δεν είναι μόνο το ευρώ, είναι και οι διαρκείς προσπάθειες για ενότητα. Στην Ευρώπη ξεκίνησε ο δεύτερος παγκόσμιος πόλεμος και τον πυροδότησαν οι ρατσιστικές ιδέες. Αυτές που νικήθηκαν τότε για πάντα, γι αυτό και τώρα πια η Ευρώπη είναι η ήπειρος που θεωρεί ύβρη το ρατσισμό, Ναι, ακόμα και στην Ελλάδα πας φυλακή για ρατσιστικές διακρίσεις. Η ισότητα των ανθρώπων, αυτή η τρομερή και πάντα πρωτότυπη ιδέα του Ρουσώ, είναι το νομικό και το κοινωνικό θεμέλιο της Ευρώπης. Δεν την έχει πετύχει βεβαίως, αλλά την αναζητά, οφείλει να προσπαθεί κάθε ώρα και στιγμή να την πετύχει. Δεν έπλασε τον παράδεισο η ιδέα του Ρουσώ, έβαλε μια γραμμή πλεύσης, κι αυτή τη στιγμή στον κόσμο όσοι θέλουν να λέγονται πολιτισμένοι παλεύουν με βάση αυτή την αρχή. Μπορεί κανείς κάθε μέρα να ανακαλύπτει ανισότητες, μεγάλες και μικρές, και να προσπαθεί να τις ανατρέψει. Ο Ρουσώ εξασφάλισε ενδιαφέρουσα ζωή σε όλους μας για πολλούς αιώνες ακόμα. Σε όλους μας; Όχι! Υπάρχουν κόμματα της αριστεράς, υποτίθεται, που δεν ενοχλήθηκαν από τις συζητήσεις που γίνονταν για συγκυβέρνηση, μια βδομάδα τώρα, οι οποίες περιλάμβαναν όλως τυχαίως και την αναφορά στο νόμο περί ιθαγένειας.\nΑυτό το νόμο που δειλά και με ένα σωρό εμπόδια προσπαθεί να αποδώσει την ιδιότητα του πολίτη στους ανθρώπους που γεννήθηκαν και μεγάλωσαν στην Ελλάδα από μετανάστες γονείς. Μπαινόβγαινε ο Καρατζαφέρης και ζητούσε όρο να αποσυρθεί ο νόμος για να συνεργαστεί (γιατί πώς να σώσεις μια χώρα μιασμένη από αίμα μεταναστών;) όπως είχε ζητήσει ο Σαμαράς στην αρχή κι ύστερα το ξέχασε γιατί κάποιος μπορεί να του θύμισε τι σημαίνει Ευρώπη. Και τα αριστερά κόμματα, οι κληρονόμοι της ανθρωπιστικής παράδοσης, υποτίθεται, άκουγαν μαζί με μας ότι ο Βορίδης μπορεί να αναλάβει το υπουργείο δημόσιας τάξης, και ουδόλως ενοχλούνταν. Όχι, δεν καταδέχτηκαν να συνεργαστούν. Ούτε για το χατίρι των μεταναστών, ούτε για το χατίρι της ιδέας της ισότητας, κρατήθηκαν έξω από αυτό το ρεζίλικο παζάρεμα, με καθαρά χέρια για να μπορέσουν άφθαρτα να μετάσχουν στις εκλογές και να εισπράξουν της αφθαρσίας την αμοιβή, Αλλά τι αριστερά κόμματα είναι αν δεν βρήκαν να πουν μια κουβέντα για τη λεπτομέρεια αυτή του παζαριού; Τι έχει απομείνει από την ουσία τους; Δεν άξιζε ούτε αυτή η τόσο βασική συζήτηση, το να μπαίνει στο τραπέζι της διαπραγμάτευσης η βασική συνθήκη ύπαρξης του πολίτη σε ένα πολιτισμένο κράτος, δεν άξιζε να βγουν από τη μεγαλόπρεπη ακαταδεξία τους. Άλλες φορές είναι λαλίστατοι. Τώρα σα να μην υπήρχαν. Μόνο ευρώ είναι η Ευρώπη, ευρώ για τους μισθούς τους και ευρώ για διεκδίκηση, όλο και πιο πολλά ευρώ.


Γοητεία και απογοήτευση - Ζωηφόρος\nΤρίτη, 20 Νοεμβρίου 2007 00:32\nΗ λέξη «γοητεία» είναι της μόδας. Οι λέξεις «γοητεία», «γοητευτικό», «γοητεύτηκα» δίνουν και παίρνουν στίς κοσμικές συζητήσεις· και ιδίως μεταξύ γυναικών.\nΚαι μερικές φορές, θέλοντας να δείξωμε, πόσο ακόμα πιο έντονα ήσαν τα αισθήματα και οι εντυπώσεις μας, ξεφωνίζουμε:\nΜιλάμε έτσι, γιατί έχομε την ιδέα, ότι το να γοητεύει κανείς, ή να γοητεύεται είναι καλό πράγμα. Γιατί τάχα ομορφαίνει την ζωή. Όμως δεν είναι τόσο καλό! Γιατί στην συνέχεια τα πράγματα αλλάζουν! Και τότε ο άνθρωπος πού είχε πετάξει ψηλά «αεροβατώντας», «γοητευμένος», αρχίζει και «απογοητεύεται» και «ξεγοητεύεται».\nΚαι το «ξεγοήτευμα» δεν είναι και τόσο κακό, όσο εκ πρώτης όψεως φαίνεται. Αντίθετα. Είναι καλό! Είναι προσγείωση. Είναι απαλλαγή από το ψέμα. Είναι επιστροφή στην αλήθεια.\nΣτην γλώσσα της χριστιανικής ζωής οι λέξεις «γόητας», «γοητεία ή γητεία», «γοήτευμα ή γήτεμα» μιλάνε για μια ενέργεια μανική και δαιμονική, πού κάνει τον\nάνθρωπο και χάνει τον έλεγχο του λογικού του· και δεν μπορεί πια να σκεφθεί λογικά και σωστά!\nΓοητεύεται ο άνθρωπος, όταν αφήσει τον εαυτό του να συναρπαγή! Και προφυλάσσεται από την γοητεία πραγμάτων, προσώπων, καταστάσεων και ιδεών, όταν ξέρει να κρατάει το μυαλό του καθαρό και την ψυχή του ανυποδούλωτη στα πάθη.\nΗ γοητεία είναι μια πανίδα, ένα δόκανο, ένα αγκίστρι. Και κάποιο πράγμα ή κάποια ιδέα είναι το δόλωμα. Το δόλωμα ξετρελλαίνει το άλογο ζώο (πουλάκι, αλεπού, ποντίκι, ψάρι...). Γοητεύεται από το δόλωμα. Και ... η συνέχεια είναι γνωστή.... Και μονότονα πεζή. Και το αποτέλεσμα είναι νοητό.\n— Ζώο είναι, λέμε. Τι να σου κάμει! Δεν λογάει!\nΜα ο άνθρωπος πού είναι λογικός, δεν πρέπει να καταντάει σε ανάλογη θέση.\n- Τι εστίν άνθρωπος; Ηλάττωσας αυτόν, Κύριε, βραχύ τι παρ' αγγέλους. Δόξη και τιμή εστεφάνωσας αυτόν. Και κατέστησας αυτόν επί τα έργα των χειρών Σου κυρίαρχον. Πάντα υπέταξας ύποκάτω των ποδών αυτού!...\nΚαι ενώ ο Θεός τον ηθέλησε τόσο ψηλά, ο άνθρωπος ξεπέφτει στην θέση των αλόγων ζώων. Και πιο κάτω ακόμη! ... Και άνθρωπος εν τιμή ων ου συνήκε. Παρασυνεβλήθη τοις κτήνεσι τοις ανοήτοις. Και ωμοιώθη αυτοίς.\nΖωντανό παράδειγμα ο άγιος Ιάκωβος ο Πέρσης.\nΖούσε στην πρωτεύουσα της Περσίας, την Κτησιφώντα, γύρω στο 400 μ. Χ. Βασιλιάς των Περσών ήταν τότε από την γενιά των Σασσανιδών ένας πολυτάλαντος νέος ο Βαχράμ ο Ε'. Όπως και οι περισσότεροι Πέρσες ο Βαχράμ ήταν πυρολάτρης. Λάτρευε τον Ζωροάστρη. Και είχε εχθρική στάση εναντίον των Χριστιανών. Έκανε και διωγμούς. Μα όχι συνεχώς και αδιάκοπα. Και ήξερε να κάνει στραβά μάτια, όταν κάποιος χριστιανός του ήταν χρήσιμος.\nΟ Ιάκωβος ήταν και αυτός ένας ταλαντούχος νέος. Ωραίος, Έξυπνος. Γεμάτος ζωτικότητα και λεβεντιά. Γοητευτικός. Και άξιος άνθρωπος. Και είχε ένα αξίωμα λαμπρό, πού κάνει τους άλλους Πέρσες να τον φθονούν.\nΜα ο βασιλιάς τον θαυμάζει. Τον εκτιμά βαθύτατα. Η παρουσία τον γοητεύει. Τον κάνει τον στενώτερο φίλο και συνδαιτυμόνα του. Και γοητεύεται ακόμη πιο πολύ. Από το ήθος του, πού λάμπει. Και βλέποντας τον να είναι παντού άψογος και στα έργα του τέλειος, γοητεύεται όλο και πιο πολύ. Και θέλει τον Ιάκωβο δικό του. Κατάδικό του! Και παίρνει την απόφαση να τον τραβήξει πνευματικά και ιδεολογικά κοντά του.\nΠώς όμως θα γοητεύσει ένα χαρακτήρα αδαμάντινο;\nΣτους άνδρες, στους λεβεντόψυχους, και ιδίως στους πνευματικά φωτισμένους, οι φοβέρες δεν πιανουν. Ο Βαχράμ το ξέρει αυτό. Και αρχίζει αλλιώς. Με τον πιο έξυπνο και ψυχολογικά πιο επιτυχημένο τρόπο.\nΤου φέρεται με τον φιλικώτερο τρόπο. Τον εξυψώνει με επαίνους στα ουράνια. Του δείχνει την πιο μεγάλη δυνατή εύνοια. Δεν προφθάνει ο Ιάκωβος να ειπή λέξη, και αμέσως γίνεται! Ο Βαχράμ αδικεί Πέρσες δικούς του στα φανερά για χάρη του Ιακώβου!\nΚαι ο Ιάκωβος; Μπορούσε να μείνει ασυγκίνητος από μια τέτοια εύνοια; Έχει γοητευθή. Όπου κι αν βρίσκεται λέει μέσα του: Για κύτταξε, πόσο με αγαπάει! Από τα χείλη μου κρέμεται!\nΚαι οι άλλοι του λένε: Για κύτταξε αγάπη πού σου έχει! Αυτός πάει να τρελλαθή νια σένα!... Τον τραβάς από την μύτη....\nΜα τα πράγματα δεν έμειναν εκεί...\nΜια ήμερα ο Βασιλιάς Βαχράμ Ε' επήρε τον Ιάκωβο παράμερα και του είπε:\n- Βλέπεις, Ιάκωβε, πόσο σε αγαπώ. Είσαι ο καλλίτερος μου φίλος. Ο πιο έμπιστος. Ο επιστήθιος. Όμως η κατάσταση αυτή δεν θα μπορέσει να διατηρηθή αν δεν κάνεις και συ κάποιο βήμα. Έχομε μια διαφορά. Στην θρησκεία! Κάτι πού μας χωρίζει. Δεν γίνεται να έλθεις και συ στην ίδια θρησκεία με μας, στην πίστη των πατέρων μας, να είμαστε εδώ και πέρα μια ψυχή; Να μη μας χωρίζει τίποτε! Ούτε ο θάνατος!....\nΚαι ο Ιάκωβος; Γοητευμένος από την συμπεριφορά του Βαχράμ συλλογίζεται:\n— Είναι δυνατό να ειπείς όχι σε ένα τέτοιο βασιλιά, όταν σε αγαπάει τόσο πολύ; Επιτρέπεται, Ιάκωβε, να του ειπής ΟΧΙ;\nΣκέπτεται και ξανασκέπτεται ο Ιάκωβος! Μα πως το σκέπτεται; Ό νους τους έχει κολλήσει στην αγάπη και στην εκτίμηση του βασιλιά. Την μετράει από όλες τις πλευρές και καταλήγει στο συμπέρασμα, ότι δεν μπορεί να την ανταμείψει με ένα ΟΧΙ.\n- ΝΑΙ, βασιλιά μου. Όπως θέλεις. Πάντα μαζί Σου!\nΟ Βαχράμ πανηγυρίζει. Και ό Ιάκωβος παύει να είναι Χριστιανός. Με ένα ΝΑΙ αρνήθηκε τον Χριστό.\nΓιατί τον ΑΡΝΗΘΗΚΕ; Γιατί γοητευμένος από τον Βαχράμ, τα δώρα του, την αγάπη του, την εκτίμηση του, εκόλλησε το μυαλό του σ' αυτά. Και ούτε πού πέρασε από τον νου του, όταν έλεγε το ΝΑΙ, τι είναι ο Χριστός και τι η βασιλεία Του.\nΧοροπηδούν τα μαυράκια!...\nΚάποια φορά ταξειδεύοντας μέσα στην ζούγκλα δύο ευρωπαίοι εξερευνητές ευρέθηκαν μπροστά σε μια ομάδα παιδιά ιθαγενών πού έπαιζαν με κάτι πέτρες πού πέταγαν σπίθες! Κατάλαβαν ότι είναι διαμαντόπετρες. Και ηθέλησαν να τις πάρουν!\n— Μας δίνετε, παιδιά, αυτές τις παλιόπετρες πού μας χρειάζονται; Εμείς θα σας δώσωμε πιο όμορφα παιχνίδια!\nΚαι τους έδωκαν καθρεφτάκια και παιδικές φυσαρμόνικες!\nΧοροπηδούν τα μαυράκια από την χαρά τους! Έδωσαν πέτρες και επήραν πράγματα πού δεν τα είχαν ιδεί ποτέ στην ζωή τους!... Νόμιζαν τον εαυτό τους κερδισμένο!... Που να φαντασθούν τι είχαν δώσει, και τι είχαν πάρει!....\nΈτσι την είχε πάθει και ο Ιάκωβος. Και χειρότερα. Εκείνα δεν ήξεραν να εκτιμήσουν τις πέτρες τους! Εκείνος δεν ασχολήθηκε τότε να εκτίμηση αυτό πού πουλούσε, τον Χριστό!\nΟ Δαβίδ και ο Αβεσσαλώμ\nΜα δεν φέρονται όλοι σαν τον Ιάκωβο.\nΔιαβάζαμε το Β' Βασιλειών κεφ. 16 και βλέπομε. Ο Δαβίδ ήταν βασιλιάς. Εβασίλευσε χρόνια πολλά. Ένδοξα. Και γεμάτος ευτυχία. Μα ήλθε και η θύελλα. Η θύελλα πού απειλεί εξ 'ίσου τις φτωχοκαλύβες και τα ανάκτορα! Μια πίκρα πολύ μεγάλη. Εστράφηκε εναντίον του ο υίός του ο Άβεσσαλώμ. Με στόχο να τον σφάξει τον πατέρα του και να γίνει αυτός βασιλιάς. Και ο Δαβίδ; Παίρνει τα βουνά. Από βασιλιάς καταντάει κατσαπλιάς! Και ο Άβεσσαλώμ από πίσω! Ψάχνει να τον βρει! Να τον σφάξει! Τον πατέρα του! Εκείνον πού τον γέννησε!\nΓοητευμένος από το όραμα του βασιλικού θρόνου ο Άβεσσαλώμ, κάνει πράγματα πρωτάκουστα!\nΞεσηκώνονται οι φίλοι του Δαβίδ.\n— Τι επήρες τα βουνά; Θα τον σφάξωμε, το παλιόπαιδο!....\nΜα ο Δαβίδ δεν γοητεύεται στην σκέψη της τιμωρίας και της εκδίκησης!\n— Το παιδί μου θα σφάξω; Προτιμώ τις ταλαιπωρίες και τον θάνατο!...\nΦεύγει για να μη τον σφάξει το παιδί του. Και για να μη σφάξει το παιδί του!....\nΣτην ψυχή του βασιλεύει η πατρική στοργή· και η σκέψη της παρουσίας του Θεού.\nΟ Δαβίδ και ο Αβεσσά\nΣε κάποιο σημείο τον συναντά ένα γέρος, ο Σεμεΐ. Ο Σεμεΐ τον μισούσε τον Δαβίδ. Και ανίκανος πια να κάμει κακό, καταριέται! .... Κατάρες φρικτές!\n— Σκόνη, στάχτη να γίνεις!....\nΟ Δαβίδ ακούει. Μα δεν λέει τίποτε. Σκύβει το κεφάλι. Και ψιθυρίζει: Δόξα Σοι, Κύριε.\nΜα οι γύρω του δεν το καταπίνουν!\nΈνας λεβεντόψυχος στρατηγός ο Αβεσσά, πού μόλις συγκρατιέται λέει:\n— Θα το σφάξω το παλιόσκυλο!\nΓιατί τα είπε αυτά; Γιατί γοητεύτηκε από τα αισθήματα αγανάκτησης, με τα όποια γέμισε η καρδιά του, βλέποντας ένα παλιόγερο να βρίζει και να καταριέται τον βασιλιά Δαβίδ στην πιο ευγενική εκδήλωση της ζωής του! Και κατέληξε στην σκέψη: Μια κι' έξω! Να ξεμπερδεύωμε με κάτι τέτοιους!.... Και την σκέψη του την εύρισκε τετραγωνικά λογική! Γιατί θα του έδινε το δικαίωμα να καμαρώνει σε όλη του την ζωή! Και να λέει: Μπράβο μου. Καλά του έκαμα. Γινόταν και διαφορετικά;\nΆλλα ό Δαβίδ δεν συμφωνεί! Γυρίζει και λέει ήρεμα στον Αβεσσά:\n— Αδελφέ και φίλε Αβεσσά, ο γιος μου, πού τον εγέννησα και τον ανέθρεψα, γυρεύει το κεφάλι μου. Και σας το έχω ειπεί. Μη τολμήσει κανείς ν' απλώσει χέρι επάνω του. Γιατί είναι παιδί μου. Και το αίμα για μένα νερό δεν γίνεται. Αν λοιπόν εκείνον τον συγχωρούμε, θα τα βάλωμε με αυτόν τον ταλαίπωρο γέρο, πού έχει ένα πάθος εναντίον μου; Αφήστε τον. Ας καταριέται. Καλό θα βγή. Θα ιδεί ο Θεός την ταπείνωση και την ανεξικακία μου. Και θα μας ελεήσει!...\nΟ Αβεσσαλώμ γοητεύτηκε από τον πόθο του θρόνου!\nΟ Αβεσσά γοητεύτηκε και τυφλώθηκε από την οργή και την αγανάκτηση!\nΜα ο Δαβίδ δεν άφησε, ούτε τις καταστάσεις, ούτε τις πράξεις, ούτε τα λόγια των ανθρώπων γύρω του, να γίνουν καμινέττο πού θα παραθέρμαινε στο κεφάλι του τους λογισμούς του και τα συναισθήματα του. Διατήρησε την σκέψη του ήρεμη και νηφάλια, πνευματικά σωστή. Και από το στόμα του βγήκαν λόγια θείας σοφίας!\nΚαι ο Θεός είδε την ταπείνωση του και την ανεξικακία του. Και τον ελέησε.\nΟ δίκαιος Ιώβ και η γυναίκα του\nΕίδαμε, πώς αγωνίστηκε να μη γοητευθή ένας βασιλιάς. Ας ιδούμε τώρα και ένα φτωχό. Η μάλλον έναν άνθρωπο πού ήταν πολύ πλούσιος, αλλά δυστύχησε και φτώχηνε τόσο πολύ, ώστε να κάθεται επάνω σε ένα σωρό κοπριά!\nΜπορείτε να φαντασθήτε χειρότερο ξεπεσμό;\nΚαι ο πιο φτωχός έχει μια καρέκλα. Έχει ένα κρεβατάκι από σανίδια. Έχει μια ακρούλα να σταθή! Ο Ιώβ δεν είχε τίποτε απολύτως! Κατάντησε άρρωστος επάνω σε ένα σωρό κοπριά. Εγκαταλειμμένος από τους πάντες!\nΚαι ή γυναίκα του; Στους δρόμους! Ζητιανεύει. Για λίγο ψωμάκι. Για να φάνε!.... Και περιμένει να σκοτεινιάσει, για να ξαπλώσει κάπου στο ύπαιθρο να ξεκούραστη, ή πρώην νοικοκυρά και αρχόντισσα! Περπατάει σιωπηλή. Μα βράζει από τους λογισμούς.\n— Θεέ μου, μέχρι που; Και μέχρι πότε;\nΚαι κάποια στιγμή ξεσπάει στον Ιώβ.\n— Υπομονή και υπομονή! Μέχρι πότε πια; Και γιατί; Για να ευαρεστήσομε το Θεό; Και γιατί; Που είναι τα καλά πού έκαμες μέχρι τώρα; Που είναι οι προσευχές σου; Που είναι οι ελεημοσύνες σου; Που είναι οι νηστείες σου; Για κοίτα, πού κατάντησες! Που είναι το έλεος του Θεού; Που είναι η προστασία Του; Που είναι η αγάπη Του; Που είναι η δικαιοσύνη Του; Που είναι η υπόσχεση Του, ότι θα αμείβει τα καλά μας έργα; Τι τον θέλεις τέτοιο Θεό; Βλαστήμα Τον και πέθανε!\nΕίχε ανάψει η ταλαίπωρη γυναίκα! Είχε σκοτιοθή ο νους της από την συνεχή μονόπλευρη αναμόχλευση των ταλαιπωριών της! Και νόμισε πώς αν ο Ιώβ βλαστημήσει τον Θεό, θα ικανοποιηθεί- θα χορτάσει· θα βάλει τα πράγματα στην θέση τους! Είχε η δυστυχής συναρπαγή' είχε γοητευθή από τους λογισμούς της!\nΜα ο Ιώβ δεν την ακολούθησε στο σκεπτικό της. 'Ήρεμος, νηφάλιος, έχοντας σαν αφετηρία στην σκέψη, ότι ο Θεός είναι παντοδύναμος και πανάγαθος, της είπε:\n— Γιατί «μου χάλασες», γυναίκα; Γιατί μιλάς έτσι, σαν να ήσουν έλαφρόμυαλη, επιπόλαιη, και απερίσκεπτη; Όταν ο Θεός μας έδινε αγαθά, ήταν καλός. Τώρα πού μας δίνει δοκιμασίες, δεν θα δείξωμε υπομονή; Τι δούλοι Του είμαστε τότε;\nΠώς να μη γίνει υπόδειγμα πίστεως, νηφαλιότητας, υπομονής, νήψεως, αφοσιώσεως, λογικής;\nΠεθερά και νύφη μαζί!\nΜα ο Ιάκωβος γοητεύτηκε! Και ζή μέσα στην παραζάλη της γοητείας αρκετόν καιρό. Τρίβει τα χέρια του ενθουσιασμένος. Για φαντάσου να ξεκινήσει απλό παιδί και να τον θεωρεί ο βασιλιάς, όχι απλώς τον πιο καλό του συνεργάτη, αλλά φίλο, μια ψυχή!\nΆλλα η παραζάλη αυτή δεν διαρκεί πολύ. Έρχεται κάτι να την ταράξει και να την ανατρέψει! Τι; Ένα γράμμα. Από την μάνα του και από την γυναίκα του. Πεθερά και νύμφη. Πού ήταν και οι δυο χριστιανές. Και πού σαν χριστιανές ήταν πράγματι ομόψυχες. Μια ψυχή και μια γνώμη.\nΈκατσαν και του έγραψαν. Και οι δυο μαζί:\nΔεν σου έπρεπε να κάνεις τέτοιο λάθος, να αφήσεις την αλήθεια και να πας στο ψέμα.\nΚρίμα, να γελαστής συ από τις τιμές και τα δώρα! Γιατί, όση αξία και αν φαίνωνται πώς έχουν, όσο πολύτιμα και αν σου φάντασαν, είναι πρόσκαιρα! Θα σβήσουν σαν όνειρο! Θα διαλυθούν σαν καπνός!\nΠώς την έκαμες τέτοια ανοησία, και αγάπησες έναν άνθρωπο θνητό πιο πολύ από τον αιώνιο Θεό;\nΆφησες την αγάπη του Θεού για την αγάπη ενός ανθρώπου, πού μια ήμερα θα πεθάνει και θα τον φάνε τα σκουλήκια! Και τότε ποιο θα είναι το κέρδος σου; 'Αλλά έστω, θα πεθάνεις πρώτα εσύ! Και τι θα σου προσφέρει, όταν θα πηγαίνεις για την αιώνια κόλαση; Σε τι θα σε βοηθήσει;\nΜεγάλη λύπη έχομε! Για σένα! Πικρά δάκρυα χύνομε! Σκέψου το λάθος σου! Γύρισε πίσω!\nΉσουν στο φως. Και επήγες στο σκοτάδι! Ανάνηψε! Γύρισε στην ευσέβεια! Σου μιλάμε για τελευταία φορά. Αν δεν μας ακούσεις δεν είμαστε πια τίποτε για σένα! Εγώ δεν θα είμαι πια η μητέρα σου. Και εγώ δεν θα είμαι πια η γυναίκα σου. Δεν θα έχεις πια καμμιά σχέση μαζί μας!\nΤο διάβασε ο Ιάκωβος το γράμμα αυτό και έπεσε σε βαθειά περισυλλογή. Αρχίζει να σκέπτεται ήρεμα. Να βλέπει και την άλλη όψη. Εκείνη πού είχε ξεχάσει. Εκείνη πού είχε μέσα του υποτιμήσει. Και καταλαβαίνει ότι είχε κάμει λάθος. Ότι «την είχε πατήσει». Ότι είχε γοητευθή! Κατάλαβε ότι είχε αδικήσει τον εαυτό του φοβερά. Και έτσι αρχίζει να ξεγοητεύεται! Και παίρνει την απόφαση να τα θυσιάσει όλα για τον Χριστό.\nΜα δεν ξεγοητεύτηκε μόνον ο Ιάκωβος. Απογοητεύτηκε και ξεγοητεύτηκε και ο Βαχράμ. Πού είδε το οικοδόμημα του συντρίμια.\nΑλλά του Βαχράμ η καρδιά δεν εγέμισε με γαλήνη· ούτε με ηρεμία· ούτε με χαρά. Ο Βαχράμ έγινε θηρίο. Γιατί άλλη είναι η θρησκεία του Χρίστου, και άλλη η θρησκεία των δαιμονίων. Ο Χριστός δίνει ειρήνη και αγάπη και καθαρότητα. Τα δαιμόνια προκαλούν ταραχή, μίσος και βρωμιά.\nΚαι γεμάτος οργή ο βασιλιάς Βαχράμ διατάζει να συλλάβουν τον Ιάκωβο. Και αρχίζουν οι απειλές. Ότι αν δεν σταθή στην ειδωλολατρία για πάντα, αν δεν αρνηθή τον Χριστό για πάντα, θα τιμωρηθή σκληρά.\nΑλλά ο Ιάκωβος ήρεμος τώρα και μυαλωμένος, δεν γοητεύτηκε πια!\n— Βασιλιά μου, μην επιμένεις. Και άφησε τα ωραία λόγια! Ό,τι και αν ειπείς, σπέρνεις την θάλασσα σιτάρι! Θα φυτρώσει ποτέ; Μη κοπιάζεις άδικα. Δεν αλλάζω γνώμη. Με τίποτε. Και για τίποτε!\nΌμως ανάμεσα στην πίστη του Χρίστου και στην πίστη των δαιμονίων (ή στην έλλειψη πίστης) υπάρχει και μια άλλη διαφορά: Οι μη χριστιανοί τα βλέπουν όλα σαρκικά.\nΈτσι και ο Βαχράμ έκαμε την σκέψη:\n— Τι είναι το πιο όμορφο στον κόσμο; Ή ζωή! Και τι είναι το πολυτιμότερο για τον καθένα μας; Ο εαυτούλης του.\nΣτριμώχτε τον! Βασανιστήρια. Αρχίστε να κόβετε τα δάχτυλα του. Πόντο-πόντο! Με πριόνι. Και πρώτα το μικρό δάχτυλο! Μετά το δεύτερο. Ένα-ενα. Και λίγο-λίγο!\nΚαι η διαταγή εκτελείται!\nΑρχίζει το κλάδεμα.\nΜα ο Ιάκωβος δεν συναρπάζεται πια ούτε από τον πόνο, ούτε από τον φόβο του θανάτου! Έχει ειρήνη. Γιατί έχει σφαιρική θεώρηση της ζωής. Θυμάται ότι υπάρχει και αιώνια ζωή. Και αντί να τρέμει ή να ώρύεται και να καταριέται, δοξάζει τον Θεό;\n— Βλέπεις, Κύριε! Με κλαδεύουν! Σαν να ήμουν δένδρο. Το πρώτο κλαδί μου κόπηκε κιόλας! Προς δόξαν Σου.\nΚαι στον εαυτό του έλεγε:\n—Κλάδεμα έχομε. Χειμώνας είναι. Θα περάσει. Θα έλθει η άνοιξη της αναστάσεως. Και εκεί θα ξαναβλαστήσουν τα κλαδιά, πού κόψανε από το δένδρο μου!\nΤο κλάδεμα προχωρεί. Μα ο Ιάκωβος μένει ακλόνητος. Τον πλησιάζει ένας «φίλος» του:\n— Βρε Ιάκωβε, ανόητος είσαι; Φέρσου έξυπνα, καημένε. Είπε πώς Τον αρνείσαι τον Χριστό. Όχι με την καρδιά σου, ρε. Με το στόμα μόνο! Ένα ψεματάκι. Μέσα στα τόσα πού λέμε. Και χαρά στο πράγμα! Αφού ωφελεί. Χωρίς να βλάπτει κανένα! Θα το δεχθούν. Θα σε αφήσουν. Και μετά, σήκω και φύγε. Μακρυά από την Περσία. Στην Ρωμιοσύνη. Και ζήσε, όπως θέλεις. Μην αφήνεις αυτό το θηρίο να σου κάνει ό,τι θέλει!...\nΜα ούτε από τα λόγια αυτά δεν γοητεύτηκε ο άγιος Ιάκωβος. Και απάντησε.\n— Υποκρισία ενώπιον των ανθρώπων, μπορεί να έχει πέραση! Μπορεί ποτέ να έχει πέραση στον Θεό; Αν Τον αρνηθώ ενώπιον των ανθρώπων, πώς θα περιμένω να με δεχθή ενώπιον των αγγέλων;\nΑλήθεια! Είναι ποτέ δυνατό να θεωρηθή, ότι έχει σωστή θεώρηση του Χρίστου και της αιώνιας ζωής εκείνος πού βλέπει υπερβολική και μονομερή την στάση του αγίου Ιακώβου;\nΚαι το κλάδεμα προχωρεί! Έχουν κόψει τα χέρια. Και τα δυο. Κόβουν και το πόδι. Και έχουν φθάσει στο γόνατο! Ο πόνος στο γόνατο είναι ο πιο οδυνηρός. Ο πιο αβάσταχτος. Το τσεκούρι χτυπάει τώρα στο γόνατο. Και ο άγιος βγάζει ένα βαθύ αναστεναγμό:\nΚαι ήταν τόσο οδυνηρός, ώστε -όπως διαβάζομε στον βίο του - ερράγισαν και οι πέτρες!\nΣτην κατάσταση αυτή ήρθε η εντολή να του κόψουν το κεφάλι.\nΚαι ο Ιάκωβος το ακούει ήρεμα. Και κάνει την τελευταία του προσευχή:\nΔέσποτα Θεέ, Πάτερ Παντοκράτωρ, Κύριε Ιησού Χριστέ, Άγιο Πνεύμα, Σε ευχαριστώ πού με αξίωσες να μαρτυρήσω για το άγιο Όνομα Σου.\n• Δεν έχω πόδια να σηκωθώ να Σε προσκυνήσω.\n• Δεν έχω χέρια να τα υψώσω στον Ουρανό να Σε επικαλεσθώ!\n• Δεν έχω χέρι να κάμω σαν χριστιανός για τελευταία φορά το σημείο του Τιμίου Σταυρού Σου.\nΠαράλαβε κατά το έλεος Σου την ψυχή μου. Και κάμε, όταν θα έλθει η ευλογημένη άνοιξη της αναστάσεως να ξαναβλαστήσω στην βασιλεία Σου ολόκληρος, δένδρο καρποφόρο.\nΤου έκοψαν το κεφάλι. Και παρέδωκε το πνεύμα του στον Πατέρα και Πλάστη μας.\nΟ άγιος Ιάκωβος ο Πέρσης μας αφήνει ένα μεγάλο δίδαγμα: Ότι χρειάζεται να έχωμε «νήψη ψυχής», δηλ. να είμαστε προσγειωμένοι στο νου· και ήρεμοι στα αισθήματα.\nΤο ρήμα «νήφω» σημαίνει είμαι νηφάλιος, ξεμέθυστος. Το μεθύσι από το κρασί θολώνει το μυαλό και ταράζει τα συναισθήματα. Και έτσι ο μεθυσμένος κάνει πράξεις τέτοιες, πού λέμε: Είδε ο τρελλός τον μεθυσμένο και έφυγε. Πολύ κακό το μεθύσι από κρασί. Μα έχει και ένα καλό. Ότι μετά από λίγες ώρες ο άνθρωπος ξεμεθάει. Και συνέρχεται.\nΜα υπάρχει και μια άλλη μέθη. Αυτή, «ουκ από οίνου»! Όχι από κρασί. 'Αλλά από συναισθήματα· από ιδέες· από πάθη· από την γοητεία των ωραίων της γης.\nΑπό την μέθη αυτή ο άνθρωπος πολύ δύσκολα ξεμεθάει!\nΟ άγιος Ιάκωβος μας λέει:\nΠρόσεχε. Μη γοητεύεσαι. Μη γοητεύεις. Μην απογοητεύεσαι. Και μην απογοητεύεις. Φρόντιζε να ξεγοητεύεσαι και να ξεγοητεύεις. Γιατί αυτό μας εδίδαξε ο Χριστός, ο ελευθερωτής των ψυχών ημών. Και αυτό μας διδάσκουν οι φίλοι Του και μιμητές Του, οι άγιοι.\nΚυβέρνα τους λογισμούς σου...\nΑς Ιδούμε τώρα και μια ιστορία σύγχρονη, κάπως παράξενη. Αλλά και αρκετά συνηθισμένη με λίγες παραλλαγές:\nΈνας νεαρός 18 χρόνων επήγε με κάποιο συνομήλικο φίλο του να διασκεδάσουν «νεανικά». Διασκέδασαν, όσο πιο «καλά» μπορούσαν με τα κορίτσια τους. Έφαγαν. Ήπιαν. Εμέθυσαν. Και σαν νεαροί άρχισαν να κάνουν ο ένας στον άλλο τον «μάγκα». Και τελικά ήρθαν στα χέρια. Ο νεαρός μας έφαγε κάποια παραπάνω. Και του εστοίχισε. Γιατί έβλεπε και το κορίτσι του! Και αυτό, όσο κι' αν το σκεφτόταν, το εύρισκε τόσο απαράδεκτο, ώστε τελικά ο λογισμός του αιχμαλωτίσθηκε.\n— θα τον σφάξω τον άτιμο!...\nΚαι τον έσφαξε!\nΓιατί; Γιατί την μια ήμερα εγοητεύθηκαν από την διασκέδαση και δεν ήξεραν τι έκαναν και την άλλη εγοητεύθη από την φιλοτιμία· από τον τραυματισμένο άκριτο εγωισμό.\nΚαι να τώρα στο δικαστήριο. Και στην φυλακή. Και εδώ αρχίζει το ξεγοήτευμα!\n— Μαύρη η ώρα, πού επήγα να διασκεδάσω! Ένα γλέντι! Θεέ μου, πόσο θα το πληρώσω! Μαύρη η ώρα πού ξεκίνησα!...\nΚαι οι ήμερες στην φυλακή περνούν πικρές. Και το μαστίγωμα της συνείδησης τις κάνει ακόμη πιο πικρές!\n— Τα οψώνια της αμαρτίας θάνατος! Εκείνος στο χώμα! Και εγώ; Ζωντανός νεκρός. Ω, τι μεγάλο πράγμα να ξέρει ο άνθρωπος να κυβερνάει τους λογισμούς του! Τι σπουδαίο πράγμα, να μπορεί ο νέος να μη γοητεύεται, ούτε από τον πόθο της διασκέδασης, ούτε από τα νταηλίκια και τους παλληκαρισμούς του! Φώτισε με, Θέε μου! Επήρα λάθος δρόμο!\nΚαι απογοητευμένος από τα αποτελέσματα της εξυπνάδας του και ξεγοητευμένος πια στην πικρή σκοτεινιά του κελιού της φυλακής, ο νεαρός γονατίζει και Τον επικαλείται.\n— Μη αποστρέψεις το πρόσωπο Σου άπ' εμού. Κυβέρνησε την ζωή μου!\nΜη λησμονείς ότι...\nΑν δεν θέλεις να γοητευθής σε πράγματα επιζήμια και να απογοητευθής πικρά, πρόσεξε:\n• Να θυμάσαι ότι την ζωή μας την κυβερνάνε οι λογισμοί μας.\n• Μην αφήνεις λοιπόν τον εαυτό σου να κατάληξη σε αποφάσεις με οδηγό τα πάθη πού γοητεύουν και τυφλώνουν:\n* φιληδονία (πόθος για σεξ, ποτό, γλέντι, διασκέδαση, εκδρομές, -ποδόσφαιρο κλπ.)\n* φιλοτιμία (πληγωμένο εγωισμό, νταϊλίκι, και αξιωμάτων)\n* φιλοκτημοσύνη (πόθο νια απόκτηση σκευών, ενδυμάτων, χρημάτων, κοσμημάτων, χωραφιών κλπ.)\n• Κυβέρνησε τους λογισμούς σου με οδηγό το ανέσπερο και άδυτο φως του Χρίστου.\n• Κατάφευγε στην συμβουλή του Πνευματικού σου Πατέρα.\nΠερισσότερα σε αυτή την κατηγορία: « «Ο Πατήρ Αρσένιος» - Η Εξομολόγηση Θύρα ελέους »


Θελω την γνωμη σας για 2 σελιδες που εχω κατασκευασει. - Σελίδα 2 - freestuff.gr\nΘελω την γνωμη σας για 2 σελιδες που εχω κατασκευασει.\nΔημοσίευση από snik » 11 Σεπ 2009 14:17\nGeoStuff έγραψε: Ε καλά... Είναι υποκειμενικό αλλά εγώ είμαι περίεργος και με πειράζει!!!!\nλυπαμαι κυριε περιεργε αλλα δεν μπορω να κανω κατι να το αλλαξω\nAndreas_O έγραψε: Eξαίρετα και τα δυο!!!\nΤο logo του Grypeos με ενόχλησε λίγο Σα να είναι stretched.\nTΕΛΕΙΑ η χρήση wordpress\nΕπίσης, στο wp template προφανώς ήθελες να γράψεις "innovation"...ή όχι?\nΤο logo μου το δωσαν ετοιμο οποτε εκανα οτι μπορυσα να το βελτιωσω λιγο. Οταν το πηρα ουτε transparent δεν ηταν οποτε επρεπε να κανω εγω το κοψιμο\nΟσο για το template του wordpress για ποιο innovation λες; Δεν σε καταλαβαινω\nΜολις το διορθωσα, σε ευχαριστω για την παρατηρηση!\nΔημοσίευση από Andreas_O » 11 Σεπ 2009 16:12\nΑπλώς το innovation πάλι εκεί το βλέπω :/\nΜιλάω βασικά γι'αυτό εδώ http://template.snik.gr/wp-content/them ... s/logo.png .\nΌσο για το λόγκο τι να πω, ΕΛΕΟΣ\nΔημοσίευση από dva_dev » 11 Σεπ 2009 19:54\nΠάντως το grypeos όπως το κόβω μια χαρά full flash θα μπορούσε να γίνει, και να μπούν και μερικά φρου φρου να γίνει λίγο πιο εφφετζίδικο το menu και η εικόνα.\nΜου κάθεται κάπως περίεργο που το επιλεγμένο μενού έχει το πράσινο στο κάτω μέρος ενώ τα υπόλοιπα δείχνουν σαν να είναι λίγο πιο κάτω. Ισως ανάποδα να πήγαινε καλύτερα.\nΔημοσίευση από artemioskas » 11 Σεπ 2009 23:36\nπολύ πολύ ωραία και τα 2!!!\nΕγώ δεν θα κρίνω την δουλειά που έχεις κάνει γιατί ακόμα είμαι καινούργιος και δεν ξέρω πολλά. :/\nΔημοσίευση από snik » 13 Σεπ 2009 20:05\ndva_dev έγραψε: Πάντως το grypeos όπως το κόβω μια χαρά full flash θα μπορούσε να γίνει, και να μπούν και μερικά φρου φρου να γίνει λίγο πιο εφφετζίδικο το menu και η εικόνα.\nΔεν το εκανα σε flash επειδη δεν το ξερω ακομα τοσο καλα, τωρα εχω αρχισει και πειραματιζομαι μαζι του. Επισης απο οτι εχω διαβασει σε θαμα seo ειναι πιο πισω απο το κανονικο html. Οσο για το menu τωρα, εννοεις αυτο το πρασινο gradient που εχω στο κατω μερος θα ηταν καλυτερα πανω;\ncomputer-specialists έγραψε: πολύ πολύ ωραία και τα 2!!!\nΣε ευχαριστω και εγω σχετικα καινουριος ειμαι, εχουμε ακομα δρομο\nΔημοσίευση από dva_dev » 14 Σεπ 2009 00:22\nΤώρα το πράσινο φαίνεται στο επιλεγμένο. Λέω μήπως το πράσινο είναι καλύτερα να φαίνεται στα μη επιλεγμένα μενού, και το επιλεγμένο να είναι σκέτο άσπρο. Το ανάποδο από αυτό που έχεις τώρα.\nΔημοσίευση από jim_sdtv » 20 Σεπ 2009 00:59\nΠολύ καλές ιδέες... Δεν έτυχε να δω κάτι ανάλογο με το πρώτο σε site. Μπράβο σου!\nΔημοσίευση από snik » 29 Σεπ 2009 14:07\ndva_dev έγραψε: Τώρα το πράσινο φαίνεται στο επιλεγμένο. Λέω μήπως το πράσινο είναι καλύτερα να φαίνεται στα μη επιλεγμένα μενού, και το επιλεγμένο να είναι σκέτο άσπρο. Το ανάποδο από αυτό που έχεις τώρα.\nΑν και καθυστερημενα, το δοκιμασα αλλα μου αρεσε πιο πολυ ετσι οπως το ειχα... σε ευχαριστω για τον χρονο σου παντως.\n@jim_sdtv χαιρομαι που σου αρεσαν\nΠαιδια επειδη σχεδιαζω το portfolio & blog μου που θα ειναι βασισμενο σε wordpress μηπως εχουμε καποιον που το εχει ψαξει παραπανω απο εμενα για να τον ρωτησω μερικα πραγματα σχετικα με καποια plugins;\nΔημοσίευση από Andreas_O » 29 Σεπ 2009 16:34\nhttp://www.freestuff.gr/forums/index.ph ... &ref=index , ειδική ενότητα\nκαι ο expert μας http://www.freestuff.gr/forums/profile. ... &ref=index\nΔημοσίευση από Basilakis » 29 Σεπ 2009 16:45\nΜε συγκυνείς Αντρέα! :$\nsnik περιμένουμε τις ερωτήσεις σου!


Μία κόλαση για όλους , Η ΚΑΘΗΜΕΡΙΝΗ, kathimerini.com.cy\n10 ΦΕΒΡΟΥΑΡΙΟΥ 2019 - 10:17\n«Αναρωτιόμουν πώς μοιάζει αυτό το ξεχωριστό μέρος στην κόλαση, που προορίζεται για αυτούς που προώθησαν το Brexit χωρίς ίχνος σχεδίου για το πώς να πραγματοποιηθεί με ασφάλεια», δήλωνε την περασμένη Τετάρτη ο Ντόναλντ Τουσκ.\nΌσο και αν η τοποθέτηση αυτή προέρχεται από κάποιον που ταυτίζεται με το πιο σκληρό πρόσωπο της Ευρώπης και ευθύνεται για την άνοδο του λαϊκισμού, υπάρχει μια σχετική βάση στα λεγόμενά του που ξεπερνά τα σύνορα του Ηνωμένου Βασιλείου. Γιατί υπάρχουν πολλά παραδείγματα πολιτικών που προτού ανέλθουν στην εξουσία, έταζαν φούρνους παξιμάδια στον λαό τους.\nΓια να τους ρίξουν τελικά σε αχαρτογράφητα νερά. Που πίστευαν πως μπορούν να ξεγελάσουν όλους τους υπόλοιπους με την πονηριά και τη γοητεία τους. Που το δικό τους σχέδιο διάσωσης δεν το σκέφτηκε κανείς άλλος στο παρελθόν ούτε βρέθηκε άλλος τόσο έξυπνος και τολμηρός να το εφαρμόσει εκτός από εκείνους. Κάποιοι από όλους αυτούς, χρειάστηκε να κάνουν ολική αναδίπλωση μπροστά στην καταστροφή και άλλοι επέμειναν μέχρι τέλους, οδηγώντας τον λαό τους σε αχρείαστες περιπέτειες. Χαρακτηριστικό παράδειγμα ο Αλέξης Τσίπρας με τον τότε συνοδοιπόρο του Γιάνη Βαρουφάκη.\nΠου έκαναν έναν ολόκληρο λαό να πιστεύει πως θα βαρούν τα νταούλια και θα χορεύουν οι αγορές. Πως θα τρέμουν οι «τοκογλύφοι τον μεγάλο ηγέτη της Ευρώπης». Πώς θα σκίσουν τα μνημόνια, θα καταργήσουν τον ΕΝΦΙΑ θα αυξήσουν μισθούς και συντάξεις. Το μνημόνιο προφανώς και δεν σκίστηκε και το χρέος όχι μόνο δεν διαγράφηκε, αλλά διογκώθηκε. Και τα υπόλοιπα κράτη είτε μειδιούσαν είτε δυσφορούσαν με τον Αριστερό επαναστάτη και τις περιπέτειες στις οποίες έθετε τη χώρα του και το μέλλον της Ε.Ε. Λίγο πριν από το χείλος του γκρεμού, με τα capital controls να δημιουργούνται, τις ουρές έξω από τις τράπεζες να μεγαλώνουν και λίγο πριν από την επιστροφή στη δραχμή με τα περιβόητα δημοψηφίσματα, ο Αλέξης Τσίπρας απέκτησε μια κάποια αντίληψη των κινδύνων που ελλόχευαν και άλλαξε πλήρως και στάση και πλεύση.\nΓια άλλους ωρίμασε πολιτικά και για πολλούς άρχισε να γλύφει εκεί που άλλοτε έφτυνε. Μία πολιτική κτισμένη στην υπόσχεση για εθνική ανεξαρτησία και λαϊκή κυριαρχία. Αυτό συνέβη βεβαίως και στην περίπτωση του Brexit με παρόμοια εκκίνηση διαφορετική βεβαίως κατάληξη.\nΑπό την απόφαση Κάμερον να προχωρήσει στη διεξαγωγή δημοσκόπησης για κομματικά συμφέροντα, στους λαϊκιστές Μπόρις Τζόνσον και Νάιτζελ Φάρατζ που παραπλάνησαν έναν ολόκληρο λαό με το αφήγημα της ανάκτησης ελέγχου, αλλά την «έκαναν» ελαφρώς μπροστά στην κρίση. Αλλά και στην περίπτωση της Μέι βεβαίως που επέμεινε στο να ακολουθήσει κατά γράμμα ένα δημοψήφισμα, χωρίς σαφές πλάνο και στρατηγική. Το τι θα γίνει στην υπόθεση της Βρετανίας και τον λαό της είναι λίγο πολύ άγνωστο.\nΤο σίγουρο είναι πως η αλαζονεία ηγετών, ο λαϊκισμός και η απουσία ενός σοβαρού σχεδίου β΄ έχουν στοιχίσει πολύ. Στη δική μας περίπτωση το είδαμε, όταν διαβεβαιώναμε πως η κρίση δεν θα μας αγγίξει, όταν μπροστά στην κρίση επιμέναμε αγκυλωμένοι στη μη υπογραφή μνημονίου, όταν νομίζαμε πως με τη γοητεία μας θα πείσουμε τους φίλους μας στο Eurogroup να μας τη χαρίσουν. Ελπίζουμε πως η ίδια ξεροκεφαλιά δεν θα επικρατήσει και στην περίπτωση του Κυπριακού. Να επαληθευθούν δηλαδή όσα λέγονται παρασκηνιακά περί συζητήσεων για νέες ιδέες στο Κυπριακό. Γιατί η εφαρμογή της λύσης δύο κρατών, ή έστω η συζήτησής της, δεν αποτελεί τίποτα άλλο από εθνική προδοσία και καταστροφή.\nΑς ελπίσουμε, πως το πάθημα της Ελλάδας και του Ηνωμένου Βασιλείου θα γίνει μάθημα για όλες τις υπόλοιπες χώρες της Ευρώπης. Ίσως, η ελλαδική και βρετανική εμπειρία της επανάστασης να αποτελέσει παράδειγμα προς αποφυγήν για όλα εκείνα τα κράτη που φλερτάρουν με τυχοδιώκτες, λαοπλάνους και λαϊκιστές.\nΝα αντιληφθούν πως η πραγματικότητα είναι πολύ πεισματάρα για να την αγνοεί κανείς. Γιατί το ζήτημα δεν είναι σε ποιο μέρος της κόλασης θα πάνε όλοι αυτοί που ξεγελούν και παραπλανούν, τάζοντας ολική επανάσταση χωρίς πλάνο. Το ζήτημα είναι να μην τραβήξουν σε αυτή την κόλαση κι εμάς μαζί τους.


Εισβολή της αστυνομίας στην κατειλημμένη πρυτανεία του ΕΜΠ - Προσαγωγές\nΣτις 16 Σεπτεμβρίου σε ηλικία 77 ετών έκλεισε για πάντα τα μάτια του ο συγγραφέας της νουβέλας “Forrest Gump” η οποία μεταφέρθηκε με επιτυχία στο μεγάλο κινηματογραφικό πανί το 1994 με μια εκπληκτική ερμηνεία του Τομ Χανκς στο ρόλο του πρωταγωνιστή.\nΟ Winston Groom γεννήθηκε στις 23 Μαρτίου του 1943 στην Ουάσινγκτον και μεγάλωσε σε μια μικρή πόλη της Αλαμπάμα. Αρχικά, ήθελε να ακολουθήσει την σταδιοδρομία του πατέρα του ως δικηγόρου, όταν όμως εντάχθηκε στην συντακτική ομάδα της πανεπιστημιακής εφημερίδας της Αλαμπάμα, αποφάσισε πως η συγγραφή βιβλίων ήταν αυτό που αγαπούσε περισσότερο από όλα.\nΚληρώθηκε να συμμετέχει στον πόλεμο του Βιετνάμ από το 1965 έως το 1969. Η εμπειρία του αυτή πέρασε, σχεδόν αυτούσια, αργότερα στις σελίδες της νουβέλας του με τον τίτλο ‘‘Forrest Gump’’.\nΕμπνεύστηκε την ιδέα για τη νουβέλα από τις παιδικές αναμνήσεις του πατέρα του, ο οποίος του ΄χε μιλήσει για ένα συμμαθητή του με μαθησιακά και νοητικά προβλήματα, συχνό θύμα εκφοβισμού από τα άλλα παιδιά εντός και εκτός σχολείου. Τα πειράγματα σταμάτησαν όταν, η μητέρα του αγοριού, αγόρασε ένα πιάνο και εκείνος εξελίχθηκε σε μεγάλο ταλέντο στην μουσική.\nΤο 1985 είδε σε μια εκπομπή με τίτλο ‘‘60 λεπτά’’ τους ‘‘ηλίθιους σοφούς’’ όπως έλεγαν, τότε, τα παιδιά και τους ενήλικες οι οποίοι επεδείκνυαν εξαιρετικό ταλέντο σε ένα μουσικό όργανο, στην εκμάθηση ξένων γλωσσών ή στα μαθηματικά αλλά η νόηση τους δεν ήταν αυτό που ονόμαζαν ‘‘φυσιολογικά αναπτυγμένη κατά μέσο όρο’’.\nΠήρε την απόφαση να γράψει ένα βιβλίο με κεντρικό χαρακτήρα ένα τέτοιο παιδί το οποίο μεγαλώνει σαν μαθηματική ιδιοφυΐα και καταφέρνει να βρίσκεται πάντα τριγύρω από τα σημαντικά γεγονότα ή πρόσωπα του 20ου αιώνα μην καταλαβαίνοντας την σπουδαιότητα τους. Το βιβλίο τελείωσε μέσα σε έξι βδομάδες και για την ακρίβεια:\n‘‘Γράφτηκε μόνο του’’, όπως ο ίδιος ισχυρίστηκε.\nΗ νουβέλα εκδίδεται το 1986 και δεν γνωρίζει μεγάλη επιτυχία. Οκτώ χρόνια αργότερα προσαρμόζεται στο κινηματογραφικό πανί με πολλές αλλαγές στην ιστορία της. Ο ήρωας του Groom ήταν ένας ευμεγέθης τύπος (1,98 ύψος και 110 κιλά), με κλίση στα φυσικομαθηματικά, καλός αθλητής, αθυρόστομος και με καλύτερη τύχη στο γυναικείο φύλο. Ο κινηματογραφικός Forrest ήταν το άκρως αντίθετο. Το αδύνατο και αδύναμο σώμα του Τομ Χανκς καθισμένο σε ένα παγκάκι έχει γίνει cultural icon στην ιστορία του παγκόσμιου κινηματογράφου. Πιο αφελής, πιο αγνός στην ψυχή, με μια και μόνο ‘‘αιώνια αγαπημένη’’ ο Forrest έγινε ο πιο συμπαθής κινηματογραφικός ήρωας της δεκαετίας του ’90 έως και σήμερα.\nΚέρδισε έξι συνολικά βραβεία Όσκαρ: Σκηνοθεσίας, Μοντάζ, Διασκευασμένου Σεναρίου, Καλύτερου ηθοποιού, Καλύτερης Εικόνας και Οπτικών Εφέ (τότε τα λέγαμε ακόμα ‘‘σπέσιαλ εφέ’’ στην Ελλάδα).\nΗ ταινία αποτέλεσε παγκόσμιο φαινόμενο γιατί για πρώτη φορά θέματα όπως η νοητική υστέρηση, οι μαθησιακές δυσκολίες και τα είδη του αυτισμού περνούσαν μέσα από την μεγάλη οθόνη με τρόπο όχι μελοδραματικό αλλά κωμικό. Ο Forrest ήταν ένα γλυκό αγαθό παιδί στο σώμα ενός ενήλικα ο οποίος καταφέρνει να ξεχωρίσει και να κάνει πράγματα που πολλοί ‘‘υγιείς’’ δεν μπορούν. Ο τρόπος που δέχεται τις επιτυχίες του, χωρίς καν να καταλάβει την σπουδαιότητά τους, κάνει τον μέσο τηλεθεατή να μειδιά. Έναν τηλεθεατή που θα ΄θελε πάρα πολύ να κάνει ότι ο Forrest αλλά δεν μπορεί ή δεν τολμά να ρισκάρει. Έτσι με ένα ήπιο και υποδόριο τρόπο η ταινία μας δείχνει πως η ζωή έχει τον τρόπο της, να μας φέρνει μπροστά σε γεγονότα, ακόμα και αν εμείς δεν έχουμε όλες εκείνες τις ικανότητες που συνήθως θεωρούμε απαραίτητες για την ‘‘επιτυχία’’ και ο φόβος της έλλειψης τους μας καθιστά δέσμιους της ‘‘μετριότητάς’’ μας…\nΆλλωστε ‘‘Η ζωή είναι ένα κουτί με σοκολάτακια’’, όπως λέει και μια από τις γνωστές ατάκες της ταινίας και ποτέ κανείς δεν ξέρει τι τον περιμένει στο επόμενο.\nΗ εικόνα του Τομ Χανκς στο παγκάκι καθώς και η φράση της ταινίας ‘‘Run, Forrest! Run!’’ είναι αναγνωρίσιμες σε ολόκληρο τον κόσμο. Παντού θα υπάρξει ένας μέσα στο πλήθος που βλέποντας κάποιον να τρέχει θα φωνάξει ή θα σκεφτεί έστω την άνω ατάκα. Η ταινία έχει διακωμωδηθεί άπειρες φορές μέσα σε ταινίες ή σειρές σε ολόκληρο τον πλανήτη.\nΝα σημειωθεί πως το εύρημα με το τρέξιμο, το οποίο απολαμβάνουμε, καθότι μας ‘‘απελευθερώνει’’ από τις δικές μας ψυχολογικές και πνευματικές αγκυλώσεις νοερά, δεν υπάρχει στην νουβέλα του συγγραφέα, στην οποία ο πρωταγωνιστής δεν είναι καθόλου αδύναμος στο σώμα σε αντίθεση με το μυαλό του. Ο ‘‘αγαθός’’ γίγαντας του Groom παίζει αμερικανικό ποδόσφαιρο, γίνεται επαγγελματίας σκακιστής και πυγμάχος, μέσα στα άλλα, επαγγέλματα που δεν επιλέγει ο κινηματογραφικός Forrest.\nΤερμάτισε δεύτερο στο box office του 1994, μετά τον Lion King, με εισπράξεις πάνω από 677 εκατομμύρια δολάρια, όταν στοίχισε μόλις 55 εκατομμύρια η παραγωγή της. Ο Groom βέβαια πήρε την δόξα σαν συγγραφέας αλλά όχι και τα χρήματα καθότι η Paramount, η εταιρία παραγωγής της, με διάφορα τερτίπια του πλήρωσε μόλις 350.000 δολάρια για τα δικαιώματα του βιβλίου του. Δεν αναφέρθηκε ποτέ το όνομά του σε καμία από τις επίσημες ομιλίες για την ταινία, συμπεριλαμβανομένων και των ομιλιών στην βραδιά των Όσκαρ. Ενώ η συνέχεια του βιβλίου του με τίτλο ‘‘Gump & Co’’ δεν γυρίστηκε ποτέ παρά τις διαβεβαιώσεις των παραγωγών.\nΟ Groom επανέκδωσε εκ νέου το βιβλίο του, το οποίο πούλησε πάνω από 1,7 εκατομμύρια αντίτυπα ενώ έγραψε ένα non-fiction βιβλίο πάνω στην φιλοσοφία της ζωής του Forrest Gump καθώς και δύο βιβλία μαγειρικής.\nΘα ΄ταν άδικο για την μνήμη του ίδιου του συγγραφέα να κλείσουμε το κείμενο μνημονεύοντας μόνο την πιο γνωστή του δημιουργία. O Groom υπήρξε πολύ καλός ‘‘τεχνίτης’’ του λόγου. Εργάστηκε σαν δημοσιογράφος και το πρώτο του βιβλίο εκδόθηκε το 1978 με τίτλο ‘‘Καλύτεροι καιροί από αυτούς’’ στο οποίο ασκούσε έντονη κριτική στον πατριωτισμό και στον Πόλεμο του Βιετνάμ, τον οποίο είχε ζήσει από πρώτο χέρι.\nΤα θέματα γύρω από τον πόλεμο, την σημασία της ειρήνης και οι κοινωνικές συγκρούσεις τον απασχολούσαν έντονα και γι αυτό τα περισσότερα βιβλία του μυθιστορηματικά ή μη πραγματεύονταν ιστορικά γεγονότα γύρω από πολεμικές συρράξεις. Το 1984, το βιβλίο του ‘‘Συζητήσεις με τον εχθρό μου’’ ήταν μέσα στις υποψηφιότητες για την διεκδίκηση του βραβείου Πούλιτζερ.


Όσα αποκάλυψε στην Κάτια Σάββα\nΣτην μεσημβρινή εκπομπή του Alpha Κύπρου, «Alpha Ενημέρωση» με την Κάτια Σάββα μίλησε τηλεφωνικώς ο Ηλίας Γκιώνης, ο ακτιβιστής που έβγαλε στη δημοσιότητα την ιστορία με τον βιασμό της 24χρονης στη Θεσσαλονίκη.\nΜάλιστα ο ίδιος αποκάλυψε πως γνωστός Κύπριος φαίνεται να εμπλέκεται στο κύκλωμα εμπορίας προσώπων της Θεσσαλονίκης, με τον ίδιο να ετοιμάζεται να το καταγγείλει με επιστολή του προς τον Αρχηγό Αστυνομίας.\nΣυγκεκριμένα ανέφερε: «Τα πιο πολλά μου στοιχεία τα έχω συλλέξει από μαρτυρίες από κοπέλες που έχουν βιώσει τα σχετικά από αυτή την ομάδα. Κυρίως είναι πέντε αυτές οι κοπέλες που δίνουν όλες τις πληροφορίες μέχρι σήμερα. Έχω καθημερινή επαφή μαζί τους για να βλέπω αν είναι καλά και αν χρειάζονται κάτι και αν κινδυνεύουν από κάτι. Υπάρχουν σαν αφεντικά της κάθε μονάδας. Ένας στη Θεσσαλονίκη, ένας στην Αθήνα και στην Κύπρο και μάλλον και στο εξωτερικό. Στην Κύπρο υπάρχει ένα συγκεκριμένο όνομα. Όλες οι μαρτυρίες έχουν διαφοροποιήσεις αλλά τα ονόματα είναι σχεδόν πάντα ίδια οπότε το όνομα της Κύπρου είναι μεγάλης οικογένειας με μεγάλη ιστορία και πιστεύω ότι σύντομα οι αρχές θα καταλήξουν σε στοιχεία για να φέρουν τον άνθρωπο αυτό ενώπιον της δικαιοσύνης».\nΡούλα Πισπιρίγκου: Με κουκούλα και αλεξίσφαιρο έφτασε στον εισαγγελέα (Βίντεο)\nΓουανέτα Χόιτ: Η γυναίκα που σκότωσε τα πέντε της παιδιά και καταδικάστηκε 20 χρόνια μετά (Βίντεο)


Football League : Ρευστή η κατάσταση στην κορυφή - Εφημερίδα Ημερήσια Ημαθίας\nΔευτέρα 26 Οκτωβρίου 2020 9:17\nFootball League : Ρευστή η κατάσταση στην κορυφή\n23 Ιαν 2020 10:54\nΌπου νάναι μπαίνουμε στην τελική ευθεία του πρωταθλήματος της Football League, καθώς απομένουν δέκα αγωνιστικές για την ολοκλήρωσή του, με τη ΒΕΡΟΙΑ να βρίσκεται στην 2η θέση του βαθμολογικού πίνακα, μία θέση που οδηγεί στην Super League 2, έχοντας διαφορά δύο βαθμών από την ομάδα που την ακολουθεί, τον Ιωνικό και τρεις από τα Τρίκαλα που προπορεύονται.\nΗ διαφορά των δύο βαθμών από τον Ιωνικό βέβαια θα μπορούσε την προηγούμενη αγωνιστική να μετατραπεί σε διαφορά ασφαλείας αν η ΒΕΡΟΙΑ δεν σκόνταφτε στην Τρίγλια, όμως έστω και έτσι παραμένει στην δεύτερη προνομιούχο θέση του βαθμολογικού πίνακα. Αρκεί να καταφέρει να διατηρηθεί σ' αυτήν μέχρι τέλους του πρωταθλήματος.\nΌπως ήδη αναφέραμε απομένουν δέκα αγωνιστικές για την ολοκλήρωση του πρωταθλήματος και οι μνηστήρες που διεκδικούν τις δύο πρώτες προνομιούχες θέσεις είναι πολλοί.\nΑπό την 2η θέση στην οποία, όπως ήδη αναφέραμε βρίσκεται η ΒΕΡΟΙΑ μέχρι και την 8η στην οποία βρίσκεται η Ιεράπετρα η διαφορά είναι μόλις 6 βαθμοί. Και συγκεκριμένα η ΒΕΡΟΙΑ έχει 29 βαθμούς, 27 έχει ο Ιωνικός, 25 ο Διαγόρας και η Νίκη Βόλου, αλλά και ο Σαββατιάτικος αντίπαλος της η Καβάλα, 24 έχει ο Ολυμπιακός Βόλου και 23 η Ιεράπετρα.\nΟ ανταγωνισμός λοιπόν όπως γίνεται αντιληπτό για τα δύο εισιτήρια της ανόδου είναι μεγάλος και οι μικρές βαθμολογικές διαφορές που υπάρχουν μεταξύ των οκτώ αυτή τη στιγμή, διεκδικητών και των δύο προνομιούχων θέσεων φανερώνει αυτό που επανειλημμένα έχει ειπωθεί. Οι διαφορές δυναμικότητας μεταξύ όλων των ομάδων της Football League είναι μικρές και δεν υπάρχουν εύκολα παιχνίδια.\nΗ ΒΕΡΟΙΑ το Σάββατο όπως ήδη αναφέραμε αντιμετωπίζει την Καβάλα από την οποία στον πρώτο γύρο είχε ηττηθεί με 1-0. Το παιχνίδι θα ξεκινήσει στις 3 μ.μ. και θα μεταδοθεί από την ΕΡΤ3.\nΣτο παιχνίδι με την Καβάλα θα βρει απέναντί της έναν ποδοσφαιριστή που μέχρι πριν λίγες ημέρες φορούσε την φανέλα της, τον Σκαθαρούδη, ο οποίος μάλιστα στον πρώτο μεταξύ τους αγώνα βρίσκονταν στο βασικό σχήμα της ενδεκάδας (είχε γίνει αλλαγή στο 56' από τον Σιμόνι).\nΑπό τα δέκα παιχνίδια που της απομένουν μέχρι την ολοκλήρωση του πρωταθλήματος τα πέντε η ΒΕΡΟΙΑ θα τα δώσει στην έδρα της, το Δημοτικό Στάδιο της πόλης και τα υπόλοιπα πέντε μακριά από αυτό.\nΣυγκεκριμένα στην έδρα της παίζει το Σάββατο με την Καβάλα, με τα Τρίκαλα, την Ιεράπετρα, τον Ιάλυσο και τον Ιωνικό, ενώ εκτός έδρας με τον Ασπρόπυργο, τον Θεσπρωτό, το Αιγάλεω, την Καλαμάτα και την Νίκη Βόλου.\nΌπως γίνεται αντιληπτό τα τέσσερα από τα πέντε εντός έδρας παιχνίδια της ΒΕΡΟΙΑΣ είναι με ομάδες που διεκδικούν την άνοδό τους στην Super League 2, ενώ ακριβώς το αντίθετο συμβαίνει με τους πέντε εκτός έδρας αγώνες που έχει να δώσει μέχρι το τέλος του πρωταθλήματος. Οι τέσσερις είναι με αντιπάλους που διεκδικούν την παραμονή τους στην κατηγορία και μόνο ο ένας με ομάδα που διεκδικεί την άνοδό της.\nΒέβαια καθώς οι διαφορές, βαθμολογικές και αγωνιστικές, μεταξύ των ομάδων είναι μικρές και η κατάσταση στον βαθμολογικό πίνακα παραμένει ρευστή κανείς δεν μπορεί να προβλέψει, δίχως τον κίνδυνο να διαψευσθεί πως θα εξελιχθεί το πρωτάθλημα και ποιά θα είναι τα δεδομένα τις επόμενες αγωνιστικές.\nΚανένα λοιπόν παιχνίδι δεν μπορεί να προβλεφθεί από τώρα ότι θα είναι πιο εύκολο από κάποιο άλλο.\nΗ ΕΝΙΣΧΥΣΗ ΤΩΝ ΟΜΑΔΩΝ\nΜπήκαμε στο τελευταίο 10ήμερο της μεταγραφικής περιόδου του Ιανουαρίου και οι ομάδες της Football League έχουν ήδη ανακοινώσει τις πρώτες κινήσεις και αυτό, η ενίσχυση των ομάδων δηλαδή είναι ένα γεγονός που μπορεί να αλλάξει κάποια από τα δεδομένα που ισχύουν σήμερα.\nΗ ΒΕΡΟΙΑ όπως είναι γνωστό ανακοίνωσε ήδη δύο προσθήκες στο έμψυχο υλικό της. Ο λόγος για τον 25χρονο επιθετικό Καραγιάννη που ήδη πήρε χρόνο συμμετοχής την περασμένη αγωνιστική στην Τρίγλια και τον επίσης 25χρονο υψηλόσωμο τερματοφύλακα Πολίτη, ενώ από ημέρα σε ημέρα αναμένεται και η ανακοίνωση της απόκτησης του 36χρονου πλέον δεξιού οπισθοφύλακα Νίκου Γεωργιάδη (θα πρέπει προηγουμένως και τυπικά να μείνει ελεύθερος από τον Απόλλωνα Πόντου στον οποίο αγωνίζονταν).\nΌσον αφορά την ενίσχυση των υπολοίπων ομάδων, η Καβάλα όπως ήδη αναφέραμε απέκτησε τον Σκαθαρούδη που έμεινε ελεύθερος από την ΒΕΡΟΙΑ, ο Ιωνικός πήρε τον 25χρονο μέσο Νίκο Κρητικό από την Κέρκυρα, όπως και τον 29χρονο Στέφανο Βουκμίροβιτς από την Καλαμάτα επιτελικό μέσο.\nΤο Αιγάλεω απέκτησε τον 37χρονο φόρ Ισμαέλ Μπλάνκο, με σπουδαίο πέρασμα από την ΑΕΚ.\nΗ Νίκη Βόλου απέκτησε τον 27χρονο Κώστα Κάρδαρη, που έχει φορέσει την φανέλα του Πανιωνίου και τελευταίος ποδοσφαιρικός σταθμός του ήταν η Εξέλσιορ ομάδα της Reunion Premier League.\nΗ Τρίγλια ήδη έχει αγωνιστεί, η ΒΕΡΟΙΑ ενισχύθηκε με τον Θωμά Ναζλίδη και τον Παπαστεργιανό, παλιούς γνώριμους στους Βεροιώτες φιλάθλους.\nΑΛΛΑΓΕΣ ΚΑΙ ΣΤΟΥΣ ΠΑΓΚΟΥΣ\nΟι αλλαγές στους πάγκους των ομάδων της Football League συνεχίζονται με την Καλαμάτα και τον Ολυμπιακό Βόλου να σπάνε κάθε ρεκόρ.\nΗ Καλαμάτα συγκεκριμένα απέλυσε για δεύτερη φορά μέσα στην ίδια σεζόν Βασίλη Βούζα, (ενδιάμεσα είχε προσληφθεί ο Σάκης Θεοδοσιάδης που έχει αποχωρήσει από την ΒΕΡΟΙΑ) και στον πάγκο της πλέον κάθεται ο Νίκος Αναστόπουλος, ενώ διαπραγματεύεται και την απόκτηση του Βουό που έχει αγωνιστεί με τα χρώματα του ΟΦΗ και της Λαμίας.\nΣτον πάγκο του Ιωνικού θα κάθεται πλέον ο Απόστολος Χαραλαμπίδης που αντικατέστησε τον Δημήτρη Αρναούτη που αποχώρησε.\nΝέα αλλαγή και στο τεχνικό επιτελείο του Ολυμπιακού Βόλου με τον Λεωνίδα Βόκολο να αντικαθιστά τον Σούλη Παπαδόπουλο που είχε αναλάβει πρόσφατα. Τεχνικός Διευθυντής των ερυθρόλευκων του Βόλου ένας παλιός γνώριμος της ΒΕΡΟΙΑΣ ο Ηλίας Σολάκης.\n23 Ιαν 2020 10:55


Steropal | ΟΔΗΓΟΙ TANDEM\nΤο σύστημα κρυφών οδηγών για ξύλινα συρτάρια\nΓενικής χρήσης- λειτουργικό - ομαλό\nΗ νέα σειρά οδηγών TANDEM είναι κατάλληλη για πλαϊνό συρταριού πάχους 12-19mm\nΤο TANDEM είναι διαθέσιμο ως πλήρης και μονή επέκταση. Η πλήρης επέκταση σας παρέχει πλήρη πρόσβαση ακόμη και στο πίσω μέρος των συρταριών, έτσι ώστε να είναι όλα άμεσα προσβάσιμα.\nΣας αρέσουν τα ξύλινα καλάθια και συρτάρια με εξαιρετικά ελαφριά κίνηση για όλο το σπίτι; Μπορείτε να τα έχετε με το TANDEM.\nΤο TANDEM σας προσφέρει την κατάλληλη λύση για κάθε χώρο, με μια μεγάλη σειρά από ονομαστικά μήκη, δυναμική φέρουσα ικανότητα 30kg και και επιλογή μονής ή πλήρους επέκτασης.\nΔιαθέσιμοι με πίρους ή με clips. Οι μετόπες ρυθμίζονται χωρίς εργαλεία χάρη στην ενσωματωμένη δυνατότητα ρύθμισης ύψους. Και οι πλήρεις επεκτάσεις έχουν επίσης ενσωματωμένη δυνατότητα ρύθμισης κλίσης, έτσι ώστε να μπορείτε να ευθυγραμμίσετε εύκολα τη μετόπη με τη μπροστινή άκρη του ντουλαπιού.\nΟι εξαιρετικά μεγάλη αντοχή που εξασφαλίζουν σάς επιτρέπουν να υλοποιήσετε κατασκευές με καλάθια κοντά στο δάπεδο. Και ο προαιρετικός πλευρικός σταθεροποιητής για καλάθια πολύ μεγάλου πλάτους εξασφαλίζει τη σταθερή παράλληλη κίνηση.\nTANDEΜ σε συνδυασμό με τεχνολογίες κίνησης\nΣε συνδυασμό με το σύστημα οδηγών με SERVO-DRIVE BLUMOTION για αθόρυβο και αβίαστο κλείσιμο.\nΑσφαλές κράτημα για ράφια καλαθιού Η ασφάλεια ραφιού καλαθιού για MOVENTO και TANDEM συγκρατεί με ασφάλεια το ανοιγμένο ράφι καλαθιού στη θέση του.


ΔΡΑΣΤΗΡΙΟΤΗΤΕΣ - EKK\nΜάθε να ΓΝΩΡΙΖΕΙΣ τα σημαντικά !!!\nΑγαπητέ μικρέ κυνηγέ, είμαστε χαρούμενοι που συνεχίζεις στο παιχνίδι!\nΗ 3η δραστηριότητα που οφείλει να φέρει σε πέρας η ομάδα σου, είναι γνωρίσει το λογοτεχνικό αναγεννησιακό αριστούργημα του Βιντέντζου Κορνάρου, συμπληρώνοντας την παρακάτω ταυτότητα του λογοτεχνικού έργου του. Περιηγήσου στην Βιβλιοθήκη σου και γίνε και εσύ ένας άξιος πρεσβευτής της ιστορίας του, απαντώντας στα παρακάτω:\nΚαλείστε όλες οι ομάδες να μας δείξετε την ταυτότητα του έργου, συμπληρωμένη στις 9 Φεβρουαρίου 2019 στο κινηματογράφο "ΠΑΝΤΕΛΗΣ".\nΣας ευχόμαστε καλή συνέχεια στο κυνήγι του θησαυρού.\nΒλέπε την σελίδα 1 του συνημμένου αρχείου.\nΜάθε να ΒΡΙΣΚΕΙΣ τα σημαντικά!!!\nΑγαπητέ μικρέ κυνηγέ, είμαστε χαρούμενοι που συνεχίζεις στο παιχνίδι μας!\nΗ 2η δραστηριότητα που οφείλει να φέρει σε πέρας η ομάδα σου, είναι αφού περιηγηθεί στην παλιά πόλη, είναι να βρει πού βρίσκεται κάθε μια από τις εικονιζόμενες πόρτες, και να γράψεις την ακριβή διεύθυνση της.\nΠερπάτησε με την ομάδα σου και ανακάλυψε τις ιστορικές και όμορφες πόρτες του Ρεθύμνου και γίνε και εσύ ένας άξιος πρεσβευτής της ιστορίας τους.\nΜάθε να ΚΟΛΛΑΣ στα σημαντικά!!!\nΑγαπητέ μικρέ κυνηγέ, καλώς ήρθες στο παιχνίδι!\nΗ 1η δραστηριότητα που οφείλει να φέρει σε πέρας η ομάδα σου, είναι αφού περιηγηθεί στην παλιά πόλη, να κολλήσει πάνω στο χάρτη, το αυτοκόλλητο με το σωστό αριθμό που αντιστοιχεί στα μνημεία, τους ναούς και τις κρήνες της παλιάς πόλης του Ρεθύμνου, σύμφωνα με τη λίστα που σας δίνουμε.\nΠερπάτησε με την ομάδα σου και ανακάλυψε αυτά τα ιστορικά μνημεία της πόλης μας και γίνε και εσύ ένας άξιος πρεσβευτής της ιστορίας της.\nΚαλείστε όλοι να μας δείξετε το χάρτη συμπληρωμένο στις 19 Ιανουαρίου 2019, στην συνάντηση που θα διοργανώσουμε για όλες τις ομάδες και τους συντονιστές τους.


Συμπολιτεία Ξηρομεριτών: ΔΗΛΩΣΗ ΥΠΟΨΗΦΙΟΤΗΤΑΣ ΓΙΩΡΓΟΥ ΚΟΥΤΣΟΜΠΙΝΑ\nΔΗΛΩΣΗ ΥΠΟΨΗΦΙΟΤΗΤΑΣ ΓΙΩΡΓΟΥ ΚΟΥΤΣΟΜΠΙΝΑ\nΗ απόφασή μου για ενεργητική στήριξη της υποψηφιότητας του φίλου μου Ηλία Γεωργαλή ξεκινάει από αυτή την ίδια τη φιλία και την εκτίμηση που έχω γι' αυτόν. Το μέταλλο απ' το οποίο είναι φτιαγμένος κάθε άνθρωπος μάλλον είναι ασφαλέστερο κριτήριο αξιολόγησης παρά η όποια παραταξιακή κατηγοριοποίησή του. Αυτό μάλιστα είναι ακόμα πιο σημαντικό αν μιλάμε για εκλογές τοπικής αυτοδιοίκησης.\nΈζησα από κοντά τον αγώνα που έδωσε ο Γεωργαλής για την αποτροπή της μετατροπής του νέου Λιμανιού του Αστακού σε έδρα ρυπογόνας βιομηχανικής δραστηριότητας, για την αποτροπή κατασκευής ενεργειακού εργοστασίου με καύσιμα ορυκτάνθρακες. Αγώνας που πέτυχε και απέτρεψε τη δημιουργία κόλασης στον τόπο μας.\nΜένει η επόμενη φάση του αγώνα: να μετατραπεί σε όαση δημιουργίας και παραγωγικότητας το Λιμάνι του Αστακού και όλο το Ξηρόμερο.\nΝέα πρόσωπα στην τοπική αυτοδιοίκηση σαν τον Γεωργαλή θα φέρουν νέες ιδέες και νέες ελπίδες που τόσο τις έχει ανάγκη ο τόπος μας.\nΓι’ αυτούς τους λόγους θα είμαι υποψήφιος δημοτικός σύμβουλος στη Δημοτική Ενότητα Φυτειών με τη Συμπολιτεία Ξηρομεριτών.\nΗλεκτρολόγος Μηχανικός - Μέτοχος και Διαχειριστής Εταιρείας ΙΝΑΧΟΣ ΕΠΕ


Το κάστ ηθοποιών για την νέα σειρά του Αντρέα Γεωργίου - Tvnea.com ©\nHome / media / Το κάστ ηθοποιών για την νέα σειρά του Αντρέα Γεωργίου\nΤο κάστ ηθοποιών για την νέα σειρά του Αντρέα Γεωργίου\nΜαρία Πρατσή 3/11/2021 04:00:00 μ.μ. media\nΛίγο πριν το τέλος της φετινής σεζόν και ο Αντρέας Γεωργίου, ο Κούλλης Νικολάου και η Βάνα Δημητρίου βρίσκονται στη φάση της προετοιμασίας για τη νεά τους πολυαναμενόμενη σειρά.\nΗ "Γη της Ελιάς" όπως είναι ο τίτλος της νέας σειράς της "χρυσής" τριάδας της ελληνικής μυθοπλασίας των τελευταίων ετών, προορίζεται ως γνωστόν για το MEGA όπου υπέγραψαν συμβόλαιο αποκλειστικής συνεργασίας εδώ και λίγες εβδομάδες.\nΣύμφωνα με πληροφορίες του Yupiii, μέχρι στιγμής έχουν συμφωνήσει να πρωταγωνιστήσουν στη νέα τους σειράς οι: Λυδία Κονιόρδου, Άντζελα Γκερέκου, Πασχάλης Τσαρούχας, Μάξιμος Μουμούρης, Τάσος Ιορδανίδης, Γιώργος Παρτσαλάκης, Στέλα Φυρογένη, Δώρα Χρυσικού και Νίκος Γαλανός.\nΑκόμα, στις πιο νεαρές εισόδους της νέας σειράς του Αντρέα Γεωργίου, επίσης, βρίσκουμε τον Σπύρο Νικολαΐδη, που έγινε ευρύτερα γνωστός μέσα από τη συμμετοχή του στο My Style Rocks, αλλά και την κόρη της Εβελίνας Παπούλια, Αφροδίτη Λιάντου.\nΦυσικά η "Γη της Ελιάς" θα ξεκινήσει να μεταδίδεται στο MEGA στη νέα τηλεοπτική σεζόν.\nΤο κάστ ηθοποιών για την νέα σειρά του Αντρέα Γεωργίου Reviewed by Μαρία Πρατσή on 3/11/2021 04:00:00 μ.μ. Rating: 5


Δίκη Χρυσής Αυγής: Αποκάλυψη από Βερβεσό - "Ακόμη και απόψε οι ποινές για... | Ελλάδα Ειδήσεις\nΑκόμη και σήμερα αργά το βράδυ μπορεί να βουν οι ποινές στη δίκη της Χρυσής Αυγής, σύμφωνα με τον πρόεδρο του Δικηγορικού Συλλόγου, Δημήτρη Βερβεσό\nΓΡΑΦΕΙ: THETOC TEAM published 07 Οκτ. 20 (18:28)\nΤην αποκάλυψη ότι οι ποινές για όσους καταδικάστηκαν στη δίκη της Χρυσής Αυγής μπορεί να βγουν ακόμη και σήμερα αργά το βράδυ έκανε ο πρόεδρος του Δικηγορικού Συλλόγου, Δημήτρης Βερβεσός.\nΣε ό,τι αφορά στο πότε μπορούμε να περιμένουμε την ανακοίνωση των ποινών, ο ίδιος είπε ότι "Μπορεί και μέχρι αργά το βράδυ να έχουμε απόφαση για τις ποινές. Έτσι λένε οι πληροφορίες μου από συναδέλφους που είναι μέσα στην αίθουσα. Εμείς δεν είχαμε μιλήσει γιατί περιμέναμε την απόφαση και ήμασταν βέβαιοι ότι η ελληνική δικαιοσύνη θα κάνει αυτό που πρέπει".\n"Η ποινή θα είναι κάθειρξη 15 ετών στο μάξιμουμ, αν δε βρεθούν ελαφρυντικά. Αν οι ποινές προβλέπουν φυλάκιση, θα ακολουθηθεί η διαδικασία σύλληψης. Θα εντοπιστούν και θα οδηγηθούν στις φυλακές. Είναι κρίσιμο το αν θα υπάρχει ανασταλτικό αποτέλεσμα στην έφεση", κατέληξε ο κ. Βερβεσός.


ΤΟ «ΜΥΣΤΗΡΙΟ» TELLEGEN! | ΝΙΚΟΣ ΘΕΟΔΟΣΙΟΥ\nΤΟ «ΜΥΣΤΗΡΙΟ» TELLEGEN!\nΙανουαρίου 14, 2017 · by admin\t· in Διάφορα.\t·\n(Αλλες δυο φορές έχω ασχοληθεί με αυτή την ιστορία. Αυτή είναι η τρίτη και τελευταία, ελπίζω)\nΤρείς ηθοποιοί με το επίθετο Τέλεγκαν ή Τέλεγκεν, αλλά χωρίς καμία συγγένεια, «διεκδικούν» μια θέση στον κατάλογο των ελλήνων καλλιτεχνών που διέπρεψαν στην Αμερική. Ποιος είναι ποιος;\nΑναμφισβήτητα ο διασημότερος όλων είναι ο Lou Tellegen, μεγάλος αστέρας του βωβού κινηματογράφου. Εμφανίστηκε για πρώτη φορά στην Αμερική το 1910 ερχόμενος από το Παρίσι με το θίασο της μεγάλης γαλλίδας ηθοποιού Σάρα Μπερνάρ με την οποία είχε ερωτικό δεσμό. Εκείνη ήταν 67 ετών και αυτός 24. Συμμετείχε και στη δεύτερη περιοδεία της στην Αμερική το 1914 και τότε αποφάσισε να την εγκαταλείψει και να εγκατασταθεί μόνιμα εκεί. Το 1918 πήρε την αμερικάνικη υπηκοότητα με το όνομα Lou Telegen ενώ το πραγματικό του ήταν Isidor Louis Bernard Edmund Van Dommeler.\nΗ ολλανδική καταγωγή του είναι πλέον βεβαιωμένη και με επίσημα έγγραφα. Ήταν ο παράνομος καρπός της σχέσης του στρατιωτικού Isidore Louis Bernard Edmon Tellegen και της Anna Maria van Dommelen.\nΗ φήμη για την ελληνική καταγωγή του δημιουργήθηκε κυρίως από τα δημοσιεύματα του τύπου κατά την πρώτη του παρουσία στην Αμερική όπου τον παρουσίαζαν ως έχοντα «μορφή Άδωνη». Ο ίδιος δεν είδε με κακό μάτι την ιδέα της φανταστικής ελληνικής καταγωγής του. Και το προώθησε. Η εφημερίδα The New York Times (18/6/1918) συμμετέχοντας σε αυτό το παιχνίδι αναφέρουν ότι γεννήθηκε στην Αθήνα. Πατέρας του, λέει, ήταν ένας Έλληνας Στρατηγός και μητέρα του μια Ολλανδή χορεύτρια. Όταν ήταν δυο ετών οι γονείς του μετακινήθηκαν στην Ολλανδία.\nΓια να είναι όμως αυθεντικός έλληνας έπρεπε να έχει και ένα ελληνικό όνομα. Κάποιοι ανέλαβαν να το κατασκευάσουν. Ο Στήβ Φράγκος (Steve Frangos), που ασχολείται με τους άγνωστους καλλιτέχνες ελληνικής καταγωγής, φέρνει στην επιφάνεια το ανέκδοτο χειρόγραφο του Θεόφωρου Π. Γιανακούλη (Theodore P. Gianakoulis) με τίτλο The Greeks in the United States. Σε αυτό ο Γιανακούλης υποστηρίζει, αλλά χωρίς να παρουσιάζει κανένα αποδεικτικό στοιχείο, ότι ο Lou Tellegen, γεννήθηκε στην Αθήνα το 1884 και ήταν παιδί του ευκατάστατου έλληνα στρατηγού Tellegathos Mouranos και της Ολλανδής χορεύτριας ισπανικής καταγωγής Άννας- Μαρία.\nΣτην ελληνική καταγωγή του αναφέρεται και Ο ΕΘΝΙΚΟΣ ΚΗΡΥΚΑΣ της Νέας Υόρκης την ημέρα του θανάτου του (29 /10/1934) γράφοντας: «Εγεννήθη εις Νότιον Ολλανδίαν από μητέρα Ολλανδήν και από πατέρα Έλληνα, ο οποίος είχεν ως Οδυσσεύς ζητήση τύχην εις τας κάτω χώρας. Όταν εβαπτίσθη έλαβε το όνομα Ισίδωρος, Λουδοβίκος, Βερνάρδος, Βαν, Δαμελέρ. Κατά τινα έκδοσιν το καλλιτεχνικόν του όνομα Λου Τέλλεγκεν, το εξέλεξεν ως ανταποκρινόμενον προς το Ελληνικόν όνομα Ηλίας Τηλέγαθος, το οποίον φαίνεται να ήτο το πατρικόν του.»\nΑξιοσημείωτη είναι και η τελευταία παράγραφος του άρθρου όπου αναφέρει ότι «Εις τας προς τους Έλληνας συναναστροφάς του ο Τέλλεγκεν παρουσιάζετο ως Έλλην και υμνητής της Ελλάδος.» Οι Έλληνες όμως μάλλον δεν ήθελαν πολλές σχέσεις μαζί του λόγω της σκανδαλώδους ζωής του, το θορυβώδες διαζύγιό του με την Geraldine Farrar και την αυτοκτονία του.\nΣύγχυση δημιουργήθηκε με τις αναφορές διαφόρων σύμφωνα με τις οποίες ο Λου Τέλεγκεν ήταν ο σκηνοθέτης, παραγωγός και πρωταγωνιστής της χαμένης ελληνικής ταινίας «Το όνειρο του γλύπτου» που γυρίστηκε στην Αμερική. Στην πραγματικότητα ο Λου Τέλεγκεν δεν έχει καμία σχέση με την ταινία. Σε αυτήν είναι αναμεμιγμένος κάποιος Πώλ Τέλεγκαν, ο δεύτερος Τέλεγκαν της ιστορίας μας.\nΤην πρώτη εμφάνιση του «έλληνα» Πώλ Τέλεγκαν την εντοπίζουμε στο περιοδικό Variety στο φύλλο της 28 Φεβρουαρίου 1928. Σύμφωνα με το δημοσίευμα ο Πωλ Τέλεγκαν, πρόεδρος της εταιρίας Paul Tellegan Productions γυρίζει εκείνη την περίοδο στα στούντιο Cosmopolitan μια ελληνική ταινία στηριγμένη στο μύθο του Πυγμαλίωνα. Το περιοδικό δίνει την πληροφορία ότι ο Πωλ είναι πρώην περφόρμερ του βωντβίλ ο οποίος ασχολείται για πρώτη φορά με τον κινηματογράφο. [i]\nΠριν όμως κυκλοφορήσει το περιοδικό, η ταινία προβάλλεται δημόσια. Ο Αργύρης Τσιάπος, συγγραφέας του βιβλίου «Οι πρώτες ταινίες του ελληνικού κινηματογράφου» (2015), που έκανε μια εμπεριστατωμένη έρευνα στον ελληνοαμερικάνικο τύπο εντόπισε τρεις προβολές της ταινίας.\nΣτις 25 Φεβρουαρίου 1929 στο Σικάγο στο Orchestra Hall.\nΣτις 28 Απριλίου 1929 στο Σικάγο στο Eight Street Theatre.\nΣτις 6 Οκτωβρίου 1929 στη Νέα Υόρκη στο Mainsfield Theatre.\nΤα επιπλέον στοιχεία που μας δίνουν οι διαφημιστικές καταχωρήσεις γι αυτές τις προβολές είναι ότι γίνονται με τον καλλιτέχνη επί σκηνής να ερμηνεύει ζωντανά διάφορες σκηνές. Στην πρώτη προβολή του Σικάγου συνοδεύεται από την Αλεξάνδρα Μαυρέλη και στη δεύτερη από την Θεοδώρα Μουζακιώτου. Στην προβολή της Νέας Υόρκης υπάρχουν ακόμη δυο αοιδοί όπερας και ελληνική ορχήστρα.\nΔυστυχώς πέρα από τις διαφημιστικές καταχωρήσεις δεν έχουμε κανένα ρεπορτάζ ή κριτική για την ταινία που φαίνεται να τελειώνει εδώ τη σύντομη καριέρα της στην Αμερική για να ακολουθήσει μια αποτυχημένη απόπειρα «απόβασης» στην Ελλάδα.\nΣτις 22 Οκτωβρίου 1929 η εφημερίδα ΕΜΠΡΟΣ στην Αθήνας ανακοινώνει την επικείμενη άφιξη του Πωλ Τέλεγκαν και προσθέτει ότι προτίθεται να εγκατασταθεί μόνιμα στην Ελλάδα και να συμβάλει στην ανάπτυξη του ελληνικού κινηματογράφου.\nΈξι μήνες αργότερα, στις 28 Μαρτίου 1930, εφημερίδα ΠΑΤΡΙΣ ανακοινώνει την άφιξη του Πωλ Τέλεγκαν ο ποίος ήρθε μαζί με μια κόπια της ταινίας «Το όνειρον του γλύπτου». Η ίδια εφημερίδα ανακοινώνει ότι το έργο θα προβληθεί στις 7 Απριλίου στον κινηματογράφο ΣΠΛΕΝΤΙΤ αλλά τελικά προγραμματίζεται για τις 8 Απριλίου.\nΔυστυχώς οι Αθηναίοι δεν θα έχουν την ευκαιρία να θαυμάσουν την ταινία του Πωλ Τέλεγκαν. Μια «δήλωσις» του κινηματογράφου ΣΠΛΕΝΤΙΤ καταχωρημένη στις εφημερίδες της 8 Απριλίου 1930 ενημερώνει το κοινό ότι η προβολή αναβάλλεται λόγω «βλάβης» σε μια πράξη της ταινίας και ότι θα προβληθεί σε μεταγενέστερη ημερομηνία. Κάτι που δεν έγινε ποτέ. Ούτε ο Πωλ Τέλεγαν εμφανίστηκε ποτέ στην Αθήνα. Ούτε κανείς άκουσα τίποτα άλλο γι αυτόν στην Αμερική. Το μόνο που έμεινε είναι το φάντασμα μιας ταινίας κι ένα ελληνικό όνομα που υποτίθεται κρυβόταν πίσω από το ψευδώνυμο Πωλ Τέλεγκαν. Κι αυτό, σύμφωνα με την εφημερίδα Πατρίς, ήταν Απόστολος Κυριακόπουλος.\nΜια φωτογραφία του που εμφανίστηκε στο ίδιο φύλλο της εφημερίδας είναι απλή αντιγραφή από τη διαφημιστική καταχώρηση της προβολής στο Σικάγο. Κατά διαβολική σύμπτωση το πορτραίτο του «ελληνοαμερικανού» Πωλ Τέλεγκαν είναι όμοιο με ένα από αυτά του διάσημου του Ολλανδού Λου Τέλεγκαν! Ο Πωλ θα παραμείνει στο σκοτάδι;\nΣύμφωνα με Αμερικάνικο Ινστιτούτο Κινηματογράφου, το οποίο αναφέρεται σε σύγχρονες (αλλά μη κατονομαζόμενες) πηγές, η ταινία Sculptor’s Dream, δηλαδή το Όνειρον του Γλύπτου του 1929, που είναι καταχωρημένη στα Κρατικά Αρχεία της Νέας Υόρκης (NYSA) έχει το ίδιο καστ ηθοποιών με την ταινία του Λου Τέλεγκαν No Other Woman παραγωγής 1928.\nΚι αν αυτός ο Πωλ Τέλεγκαν εξακολουθεί να παραμένει ένας γρίφος, ο τρίτος Τέλεγαν, ο Μάικ (Mike ή Michael )είναι ο μοναδικός πραγματικά ελληνικής καταγωγής ηθοποιός που επιλέγοντας ως ψευδώνυμο το Τέλεγκαν έκανε μια σημαντική καριέρα στον κινηματογράφο.\nΠρόκειται για τον Μιχαήλ Σπύρου Οικονόμου που γεννήθηκε στις 1 Σεπτεμβρίου 1892 στο Λουτράκι και πέθανε στις 26 Απριλίου 1964 στην Αθήνα. Έχει παίξει σε σημαντικές αμερικάνικες ταινίες όπως: Tango Cavalier (1923), Down to the Sea (1936), Confession (1937), They Met in Argentina (1941) και την θρυλική Casablanca (1942).\nΔεν είναι τυχαίο ότι ο βετεράνος ελληνοαμερικάνος ηθοποιός Θανάσης Λυμπέρης στις αναμνήσεις του, όπως τις κατέγραψε ο Φώντας Λάδης το 1985, αναφέρεται σε ένα μόνο Τέλεγκαν, το Μιχάλη Οικονόμου. Παρεμπιπτόντως αναφέρει και το Λου Τέλεγκαν αλλά οι πληροφορίες του είναι μπερδεμένες. Τον θεωρεί γιο της Σάρα Μπερνάρ και του έλληνα Δεληγιάννη. Μάλλον εννοεί τον ηθοποιό Αριστείδη Δαμαλά τον οποίο παντρεύτηκε η Σάρα Μπερνάρ στο Λονδίνο το 1882. Ο Δαμαλάς πέθανε το 1889.\nΤη ταινία Down to the Sea, που αναφέρεται στους έλληνες σφουγγαράδες του Tarpon Springs, στη Φλώριδα, και στην οποία παίζει ο Μάικ Τέλεγκαν, μπορείτε να δείτε εδώ http://free-classic-movies.com/movies-03f/03f-1936-05-30-Down-to-the-Sea/index.php\n← Ένας ακόμα έλληνας;\nΙστορίες από τις υποσημειώσεις της ιστορίας →\n5 responses to “ΤΟ «ΜΥΣΤΗΡΙΟ» TELLEGEN!”\nakrat akrat Ιανουαρίου 18, 2017 στο 12:53 μμ · · Απάντηση →\nadmin Ιανουαρίου 27, 2017 στο 11:49 πμ · · Απάντηση →\nΑγαπητέ Αργύρη, το επίθετο Τέλεγκεν είναι διαδεδομένο όχι μόνο στην Ολλανδία αλλά και στη Ρωσία. Οπότε μπορεί να υπήρξε και κάποιος αυθεντικός ρώσος ηθοποιός Τέλεγκεν. Ο «δικός μας» Πωλ Τέλεγκαν υποθέτω ότι ήταν έλληνας ο οποίος ζήλεψε τη δόξα του Λου και την επιτυχία του Μάικ (Μιχαήλ Σπύρου Οικονόμου) και προσπάθησε, μάλλον ανεπιτυχώς, να την εκμεταλλευτεί. Χρειάζεται διερεύνηση η πληροφορία για την εμφάνιση στην Ελλάδα τη δεκαετία 30-40 εταιρίας παραγωγής με το όνομα Τέλεγκαν. Μήπως την έχεις εντοπίσει; Καλή επιτυχία στις προσπάθειες για την έκδοση του βιβλίου. Νίκος Θεοδοσίου\nΑργύρης Τσιάπος Ιανουαρίου 27, 2017 στο 12:46 μμ · ·\nΈχω ανακαλύψει δημοσίευμα του Εθνικού Κήρυκα που τον περιγράφει ως «Ρωσοέλληνα» (ούτε καν «Ελληνορώσο», όπως θα περίμενε ίσως κανείς), οπότε δεν νομίζω ότι υπάρχει αμφιβολία ως προς την – εν μέρει τουλάχιστον – ρωσική του καταγωγή. Αν χθες έκανα λόγο για προσωπική μου εκτίμηση εννοούσα ως προς το σκέλος της – εν μέρει – ελληνικής καταγωγής του. Είχε όντως (και) ελληνικές ρίζες ή όχι; Θεωρητικά θα μπορούσαν και οι δυο γονείς του να ήταν Έλληνες και απλά να γεννήθηκε και να μεγάλωσε στη Ρωσία.\nΠάντως, σε αφιερώματα του Εθνικού Κήρυκα για τους «Έλληνες του Χόλιγουντ» (ακόμη και σε αφιέρωμα του 1928!) δεν εντόπισα την παραμικρή αναφορά στον Πολ Τέλλεγκαν, ενώ μνημονεύονταν ηθοποιοί που έκαναν εμφανίσεις κομπάρσων (και φυσικά πολλά ήταν τα αφιερώματα στο Γεώργιο Ρήγα). Βέβαια, ο αντίλογος είναι ότι ο Πολ Τέλλεγκαν δεν πήγε στο Χόλιγουντ, αλλά τον συναντάμε σε Νέα Υόρκη και Σικάγο…\nΓια την Ελλάδα δεν έχω εντοπίσει την εμφάνιση εταιρίας του Τέλεγκαν, ωστόσο το 1928 φερόταν να υπάρχει στη Νέα Υόρκη εταιρία με την επωνυμία «Paul Tellegan Pictures Corporation» με έδρα στην οδό Broadway 1650 (αν και οι ονιτισιόν για τον «Όνειρον του γλύπτου» πραγματοποιήθηκαν στα Corporation Studio επί της 127th str. και 2nd ave).\nΜε προβληματίζει επίσης η αναφορά ότι «Σύμφωνα με Αμερικάνικο Ινστιτούτο Κινηματογράφου, το οποίο αναφέρεται σε σύγχρονες (αλλά μη κατονομαζόμενες) πηγές, η ταινία Sculptor’s Dream, δηλαδή το Όνειρον του Γλύπτου του 1929, που είναι καταχωρημένη στα Κρατικά Αρχεία της Νέας Υόρκης (NYSA) έχει το ίδιο καστ ηθοποιών με την ταινία του Λου Τέλεγκαν No Other Woman παραγωγής 1928.» Επειδή απέκτησα από τα αρχεία της πολιτείας της Νέας Υόρκης αντίγραφο της άδειας προβολής της ταινίας, δεν μπορώ να το επιβεβαιώσω. Στα αρχεία, που έχω στα χέρια μου, δεν γίνεται καμία αναφορά σε καστ, αλλά περιγράφονται μόνο τεχνικά στοιχεία.\nΑργύρης Τσιάπος Ιανουαρίου 26, 2017 στο 1:14 μμ · · Απάντηση →\nΚαθώς έχω εξελίξει και εμπλουτίσει την έρευνά μου, έχω να προσθέσω λίγα πραγματάκια για τον Πολ Τέλεγκαν και το «Όνειρον του γλύπτου». Απλά θα είμαι λίγο γενικός και συνοπτικός.(Άλλωστε είμαι ακόμη σε αναζήτηση εκδοτικού οίκου – για την εμπλουτισμένη πλέον εκδοχή του βιβλίου μου).\nΈχει επιβεβαιωθεί ότι η ταινία «Πυγμαλίων και Γαλάτεια» (αλλιώς «Όνειρον του γλύπτου») αποτελούσε διασκευή ενός θεατρικού έργου που είχε γράψει ο ίδιος ο Τέλεγκαν, το οποίο παρουσιάστηκε (δεν γνωρίζουμε αν ήταν η πρώτη φορά ή όχι) το Νοέμβριο του 1927 στα πλαίσια εσπερίδας της ελληνικής ομογένειας στη Νέα Υόρκη. Συμπρωταγωνίστριά του ήταν και τότε η Αλεξάνδρα Μαυρέλη, η οποία επιβεβαιώθηκε ότι υποδυόταν τη Γαλάτεια και στην ταινία. (Απλά φαίνεται ότι δεν ακολουθούσε τον Πολ Τέλεγκαν στις περιοδείες του ανά την Αμερική, ώστε αυτός είχε διαφορετικές παρτενέρ στο θεατρικό που συνόδευε τις κινηματογραφικέ προβολές).\nΤα γυρίσματα της ταινίας φέρονταν να ξεκίνησαν στις 20 Φεβρουαρίου 1928, ενώ τις προηγουμένες ημέρες πραγματοποιήθηκε κάστινγκ για πάνω από 100 πρόσωπα (ομπάρσους) που θα πλαισίωναν τους δύο πρωταγωνιστές.Σχετική αγγελία δημοσιεύτηκε και στον ελληνοαμερικανικό τύπο.\nΤώρα, όσον αφορά τον Πολ Τέλεγκαν, δύο δημοσιεύματα αγγλόφωνης εφημερίδας της Νέας Υόρκης τον Αύγουστο του 1926, τον παρουσίαζαν ως Ρώσο. Η προσωπική μου εκτίμηση είναι ότι ενδεχομένως ο άνθρωπος ήταν ελληνορωσικής καταγωγής γεννημένος στη Ρωσία, κυρίως επειδή φαίνεται ότι είχε πολλά πάρε-δώσε (για να χρησιμοποιήσω μια λαϊκή έκφραση) με την ελληνοαμερικανική κοινότητα, όμως δεν μπορούμε φυσικά ν’ αποκλείσουμε και την πιθανότητα να δημιούργησε μια πλαστή ελληνική καταγωγή, κατά το παράδειγμα του Λου Τέλλεγκεν, πιστεύοντας ότι έτσι θα προωθούσε τη κινηματογραφική του καριέρα.


Θρίλερ με τον Σάκη Ρουβά! Τι συμβαίνει με την υγεία του; Εξαφανισμένος ο τραγουδιστής! - Europost.gr\nΑρχική/STORIES/Θρίλερ με τον Σάκη Ρουβά! Τι συμβαίνει με την υγεία του; Εξαφανισμένος ο τραγουδιστής!\nΘρίλερ με τον Σάκη Ρουβά! Τι συμβαίνει με την υγεία του; Εξαφανισμένος ο τραγουδιστής!\nΏρες αγωνίας για τον τραγουδιστή\nΣυγκεκριμένα ο τραγουδιστής τη Δευτέρα (3/1) το πρωί μαζί με την σύζυγό του πέρασαν την είσοδο γνωστού ιδιωτικού νοσοκομείου στο Μαρούσι, (πατήστε εδώ, για να δείτε φωτογραφίες του τραγουδιστή μέσα από το νοσοκομείο) ωστόσο μέχρι στιγμής δεν έχει γνωστοποιηθεί κάτι για την υγεία του καλλιτέχνη ή της οικογενείας του…


Ο πέμπτος κρίκος ⋆ TheBluez.gr\nΗ Εύη διασχίζει την αίθουσα με βήματα αργά, σχεδόν σέρνεται. Το βλέμμα της μοιάζει χαμένο στο άπειρο, δεν δείχνει να αντιλαμβάνεται την πραγματικότητα. Τα μάτια τους συναντιούνται για μια στιγμή, καθώς περνά από μπροστά της. Δεν μπορεί να πει με σιγουριά αν την αναγνωρίζει, δεν είναι καν σε θέση να γνωρίζει αν έχει επίγνωση των καταστάσεων. Ακολουθούν οι υπόλοιποι συμμετέχοντες στη διαδικασία και σύντομα όλοι έχουν λάβει τις θέσεις τους. “Να προσέλθει η μάρτυρας Αλίκη Παλαιολόγου”, ακούγεται να λέει με σταθερή, στιβαρή φωνή η πρόεδρος. Η Αλίκη σηκώνεται από τη θέση της και προχωρά προς την έδρα. “Σας ακούμε, μάρτυρα. Τι γνωρίζετε για την υπόθεση;” Από που να ξεκινήσει; Τι να πει; Ούτε και η ίδια καλά καλά δεν μπορεί να διανοηθεί πως τα πράγματα έφτασαν ως εδώ… Ο μόνος τρόπος για να τη βοηθήσει, είναι η αλήθεια. Αυτήν θα καταθέσει, σε μια ύστατη προσπάθεια για τη σωτηρία!\nΜε την Εύη συνεργάζονται στο ίδιο τμήμα της εταιρίας, τα τελευταία τέσσερα χρόνια. Δεν έγιναν ποτέ φίλες με τη “στενή” έννοια του όρου, ωστόσο είχαν αναπτύξει μια αμοιβαία συμπάθεια και είχαν αραιές επαφές κι εκτός δουλειάς, σε κατά καιρούς εξόδους για καφέ και φαγητό. Τον τελευταίο καιρό, η Αλίκη περνούσε ζόρικη φάση. Είχε μόλις “βγει” από έναν γάμο επτά ετών και η ψυχολογία της δεν ήταν η καλύτερη δυνατή. Η Εύη έκανε ό,τι μπορούσε για να τη στηρίξει, να της αναπτερώσει το ηθικό. “Τίποτα, δεν ακούω τίποτα, θα έρθεις μαζί μου, τέλος”, της είπε κοφτά. Για πολλές μέρες προσπαθούσε να την πείσει να την ακολουθήσει σε μια συνάντηση διαλογισμού και γιόγκα, που θα συμμετείχε. “Αφού ξέρεις βρε Εύη μου, εγώ έχω εδώ και χρόνια… απομακρυνθεί από οτιδήποτε θρησκευτικό και τα λοιπά, δεν τα θέλω αυτά!” “Μην είσαι ανόητη, δεν έχει καμία σχέση με θρησκεία αυτό. Την ενέργειά μας θα πάμε να ανασυντάξουμε, να καθαρίσουμε λίγο την αύρα μας”. Με τα πολλά, την έπεισε. Και στην πανσέληνο του Νοεμβρίου βρέθηκαν οι δυο τους, μαζί με καμιά τριανταριά άλλους, στον λόφο με τον αρχαίο ναό, κοντά στη θάλασσα. Μόνη προϋπόθεση ήταν οι συμμετέχοντες να φορούν λευκά ρούχα. Κάθισαν στο έδαφος, έκαναν τις ασκήσεις τους, τα επιφωνήματα τύπου “Ομ” έδιναν κι έπαιρναν, η ενέργεια και η αύρα “καθάριζαν”. “Χαζομάρες, έχασα τον χρόνο μου, πάω να φύγω από ‘δω”, είπε η Αλίκη, αποχωρώντας απογοητευμένη.\nΤις επόμενες ημέρες έδειχνε να βυθίζεται ολοένα και περισσότερο στη θλίψη της. Η Εύη επέμενε, δεν μπορούσε να τη βλέπει έτσι. “Θα μου κάνεις μια τελευταία χάρη; Τρία από τα παιδιά που συμμετέχουν στην ομάδα διαλογισμού, ο Τάσος, ο Ζήσης και ο Περικλής, διοργανώνουν κάποιες συνεδρίες άλλου τύπου, πιο… ψαγμένες. Αυτοί έχουν διαβάσει πολύ, έχουν κάνει και σεμινάρια στο εξωτερικό, θα σε βοηθήσουν να απαλλαγείς από τα βάρη της ψυχής σου”. “Άσε με βρε Εύη μου, με την κάθε βλακεία που πας και παρακολουθείς! Είδαμε και τον διαλογισμό, μια σαχλαμάρα και μισή. Άσε με, φάση είναι, χωρισμός είναι, κάποια στιγμή θα μου περάσει. Δεν έχω όρεξη να τρέχω εδώ κι εκεί”. “Κάνε το σαν χάρη προσωπική, για μένα! Σε παρακαλώ, έλα για μια φορά κι αν δεν σ’ αρέσει, υπόσχομαι να μην σε ενοχλήσω ποτέ ξανά!” Περισσότερο για να γλιτώσει από την γκρίνια της, την ακολούθησε. Η συνεδρία αυτήν τη φορά θα γινόταν σε ένα εγκαταλελειμμένο ξενοδοχείο, επάνω στο βουνό. “Που με φέρνεις, έχεις τρελαθεί; Τι είναι εδώ; Σκιάζομαι!” αναφώνησε η Αλίκη, κατά την άφιξή τους. “Χαλάρωσε, θα δεις ότι όλα θα πάνε καλά”. Μπήκαν γρήγορα στο εσωτερικό του παλιού κτιρίου. Εκεί, τις περίμεναν τα τρία αγόρια. Οι συστάσεις ήταν σύντομες και περιορίστηκαν μόνο στα μικρά ονόματα. Στο πάτωμα είχαν τοποθετηθεί δεκάδες αναμμένα μαύρα κεριά, που σχημάτιζαν ένα αστέρι μέσα σ’ έναν κύκλο. Στο κέντρο του αστεριού, υπήρχε κάτι σαν μικρό κολωνάκι, ένας αυτοσχέδιος βωμός, που πάνω του έκαιγε ένα λευκό κερί. Στους ετοιμόρροπους τοίχους κρέμονταν λευκά πανιά, που έδειχναν να προσπαθούν να κρύψουν κάποια αντικείμενα. “Λοιπόν, ας αφαιρέσουμε τα ρούχα μας”, πρόσταξε ο Τάσος, με τους υπόλοιπους τρεις να υπακούν άμεσα. Η Αλίκη αντέδρασε! “Έχετε τρελαθεί; Θα μείνουμε γυμνοί, Δεκέμβρη μήνα; Κάνει ψόφο, θέλετε να αρπάξουμε καμιά πνευμονία;” “Μην είσαι αρνητική Αλίκη μου, δεν πρέπει να δυσπιστείς, χαλάς την ενέργεια”, παρενέβη ο Περικλής. “Έλα, γδύσου, με τόσα κεριά εδώ μέσα, δεν θα κρυώνεις καθόλου”, συμπλήρωσε η Εύη. Αφού έβγαλαν τα ρούχα τους, τοποθετήθηκαν σε κυκλικό σχήμα, έτσι ώστε καθένας τους να αντιστοιχεί σε καθεμιά από τις πέντε κορυφές του αστεριού. Ένωσαν τα χέρια τους ο ένας με τον άλλο, για να δημιουργηθεί μια ανθρώπινη “αλυσίδα”. Η Αλίκη είχε ήδη αρχίσει να δυσανασχετεί, ένιωθε την υπομονή της να εξαντλείται. Ο Τάσος άρχισε να ψελλίζει διάφορες ασυναρτησίες, σε μια γλώσσα που η ίδια δεν τη γνώριζε και που αμφέβαλε για το εάν ήταν υπαρκτή. Οι υπόλοιποι τρεις επαναλάμβαναν ρυθμικά, σε κάτι που πλέον έμοιαζε σαν επίκληση σε κάποια δύναμη. Ένα μεταλλικό ποτήρι ξεκινά από τον Τάσο και κάνει τον γύρο του σχήματος, με τους συμμετέχοντες να πίνουν μια γουλιά από το περιεχόμενό του. Όταν έφτασε η σειρά της Αλίκης, ένιωσε τη μεταλλική γεύση του άγνωστου ποτού να καίει τον οισοφάγο της. Η Εύη σηκώνεται, πιάνει την Αλίκη από το χέρι και την οδηγεί μπροστά στον βωμό. Τα αγόρια παράλληλα μετακινούν τα λευκά πανιά από τους τοίχους, αποκαλύπτοντας σταυρούς κρεμασμένους ανάποδα. Ο Ζήσης φέρνει πάνω στον βωμό ένα γατάκι δεμένο χειροπόδαρα, που ουρλιάζει λυσσαλέα, πασχίζοντας να ξεφύγει. Ο Τάσος δίνει στην Αλίκη ένα μαχαίρι και της δείχνει με νόημα το ζωντανό, ενώ αρχίζει να φωνάζει. “Αχριμάν, απόλυτε άρχοντα κι αφέντη μας, δέξου στους κόλπους σου τη νεοφώτιστη ακόλουθο σου, Αλίκη!”\nΑκόμα και σήμερα, σχεδόν τέσσερις μήνες μετά, η Αλίκη δεν μπορεί να θυμηθεί με ακρίβεια το πως έφυγε τρέχοντας από το παλιό ξενοδοχείο, ούτε το πως κατέβηκε ολόγυμνη από το βουνό, μέσα στην παγωνιά του Δεκέμβρη. Οι τελευταίες σκηνές που ανακαλεί στη μνήμη της είναι με τον Τάσο να της φωνάζει απειλητικά, προσπαθώντας να την αποτρέψει. “Αλίκη πρόσεχε! Τώρα πια είσαι ο πέμπτος κρίκος της αλυσίδας! Αν τη σπάσεις, όλη η κακή ενέργεια θα στραφεί εναντίον σου και το μένος του Αχριμάν θα σε καταδιώκει για πάντα. Τώρα, δεν υπάρχει γυρισμός!” Κι ύστερα την Εύη να ουρλιάζει: “μη φεύγεις Αλίκη, είναι πλέον αργά! Ο μόνος τρόπος για να σωθείς, είναι να μη σπάσεις την αλυσίδα!” Χρειάστηκε να της χορηγηθούν λίγες μέρες αναρρωτικής άδειας, για να μείνει στο σπίτι και να ηρεμήσει. Δεν ήρθε σε καμιά επαφή με την Εύη, για αρκετό διάστημα. Ούτε και με κανέναν άλλον δηλαδή, απέφευγε οποιαδήποτε επικοινωνία, χρειαζόταν απομόνωση. Προπαραμονή των Χριστουγέννων, το τηλέφωνό της άρχισε να κουδουνίζει σαν τρελό. Αναρίθμητες, συνεχόμενες κλήσεις από την εταιρία. Ήταν τόση η επιμονή, που κάποια στιγμή αποφάσισε να απαντήσει. Οι συνάδελφοί της την ενημέρωσαν για τις εξελίξεις, με την ίδια να παραμένει βουβή στην άλλη άκρη της γραμμής, σχεδόν κοκαλωμένη. “Ξύπνα, έχει βουίξει ο τόπος, το λένε όλα τα κανάλια. Συνελήφθη η Εύη και κρατείται, κατηγορείται για συμμετοχή σε ομαδικό βιασμό κι απόπειρα για φόνο!”\nΑυτά είχε να καταθέσει, τόσα γνώριζε για την υπόθεση. Αυθόρμητα, απλά, με όση διαύγεια μπορούσε να επιστρατεύσει, είπε όλα όσα είχε βιώσει. Δεν της τέθηκε κανένα επιπλέον ερώτημα, η έδρα την ευχαρίστησε κι επέστρεψε στη θέση της. Στο δικαστήριο συμπληρώθηκαν τα κομμάτια του παζλ που η Αλίκη τόσον καιρό αγνοούσε. Ο σπασμένος “κρίκος” έπρεπε άμεσα κι επιτακτικά να αντικατασταθεί, καθώς πλησίαζε η 22η Δεκεμβρίου, που σηματοδοτεί το χειμερινό ηλιοστάσιο. Μετά την “αποστασία” της, η αλυσίδα συμπληρώθηκε από τη Νανά, μια γυμνάστρια που της είχε γνωρίσει η Εύη στη συνάντηση του διαλογισμού. Έχοντας τον καινούργιο “πέμπτο κρίκο” διαθέσιμο, λοιπόν, η ομάδα είχε προετοιμαστεί για τη μεγάλη “γιορτή” της. Εκείνο το βράδυ παρέσυραν και “στρατολόγησαν” την ανυποψίαστη Νανά, εξαναγκάζοντας τη να συμμετάσχει στο τελετουργικό με τα ομαδικά όργια. Η κορύφωση επρόκειτο να έρθει με ανθρωποθυσία, έτσι όπως επιτάσσουν οι Γραφές του σκοτεινού τους δόγματος. Το παρ’ ολίγον θύμα είχε προσελκύσει μέσω διαδικτύου ο Ζήσης. Πρόκειται για μια δεκαεπτάχρονη νεαρή, που αυτήν τη στιγμή κάθεται δίπλα στη Νανά, στο έδρανο της πολιτικής αγωγής. Για εκείνη, η Νανά υπήρξε ο σωτήρας της, που την τελευταία στιγμή τη γλίτωσε από τον προδιαγεγραμμένο θάνατο που της είχε ετοιμάσει η “αλυσίδα”….\nΈπειτα από μια πολύωρη διαδικασία, με ακροάσεις, αγορεύσεις, καταθέσεις και απολογίες, η ετυμηγορία της έδρας ήρθε αργά το βράδυ. Και οι πέντε κατηγορούμενοι κρίθηκαν ένοχοι χωρίς ελαφρυντικά, για συμμετοχή σε ομαδικό βιασμό και απόπειρα ανθρωποκτονίας από πρόθεση. Τη στιγμή της ανακοίνωσης των ποινών, η Αλίκη αναζήτησε με το βλέμμα της την Εύη. Εκείνη εξακολουθούσε να μοιάζει “χαμένη”, ανήμπορη να συνειδητοποιήσει την κρισιμότητα της περίστασης. Οκτώ χρόνια φυλάκισης έκαστος, χωρίς αναστολή. Και κάπως έτσι, οι κρίκοι της αλυσίδας “έσπασαν” οριστικά.\nΚατηφόρισε τον δρόμο από τα δικαστήρια προς την κεντρική λεωφόρο. Την ώρα αυτή, ένιωσε κενή από συναισθήματα, το μυαλό και η ψυχή της είχαν “αδειάσει”. Δεν μπορούσε ούτε να σκεφτεί, ούτε να νιώσει. Λίγο πριν από το τέλος του δρόμου, κοντοστέκεται. Στα αριστερά της βρίσκεται η εκκλησίτσα της Αγίας Αικατερίνης. Για λίγα δευτερόλεπτα μένει να κοιτάζει την είσοδο αφηρημένα. Χαμογελά ανακουφισμένη, παίρνει βαθιά ανάσα και συνεχίζει την πορεία της…


Βαλερί Ζισκάρ Ντ' Εστέν: Ποιος ήταν ο Γάλλος πρόεδρος που σημάδεψε μια ολόκληρη εποχή - Newsbomb - Ειδησεις - News\nΚΟΣΜΟΣ 03/12/2020 00:15\nΣυγκρούστηκε με τους ορθόδοξους Γκωλικούς για ζητήματα ιδιωτικής πρωτοβουλίας ευρωπαϊκής ένωσης, και στενώτερων δεσμών με τις Ή.Π.Α.Γι' αυτό και παύθηκε από τον Ντε Γκωλ. Από το 1974 ως το 1981 διατέλεσε Πρόεδρος της Γαλλικής Δημοκρατίας, τηρώντας κεντροδεξιά πολιτική. Κατά τη διάρκεια της θητείας του σε υψηλά αξιώματα η Γαλλία σταθεροποιήθηκε ως η δεύτερη οικονομική δύναμη της Ευρώπης και τέταρτη στον κόσμο. Όπως και ο Σαρλ ντε Γκωλ, προώθησε τη σύσφιξη των σχέσεων Γαλλίας-Γερμανίας αλλά, σε αντίθεση με τον Ντε Γκωλ, υποστήριζε την ένταξη της Μ. Βρετανίας στην (τότε) ΕΟΚ. Το 1981 έχασε τις εκλογές από τον Φρανσουά Μιτεράν, ενώ παράλληλα ο Ζακ Σιράκ, πρώην πρωθυπουργός του, διέσπασε την ενότητα της παράταξης των συντηρητικών στρεφόμενος εναντίον του. Μετά από μία δυσμενή περίοδο, τελευταία αρχίζει να επανακτά την επιρροή που ασκούσε παλιά και έχει προτείνει την άμεση εκλογή Προέδρου της Ευρωπαϊκής Κοινότητας, ελπίζοντας στην ανάδειξή του στο αξίωμα αυτό.